
Pamuka Laung 

In sanglit iban pudji tuput pa Allahu Ta'ala, rahmat iban sajahitra' 
ha Rasulullah (Sallallahu 'Alayhi wa Sallam), iban pa manga ahli niya 
mabutna pa manga sahabat niya. 

Mahuli: In nangdahi kaku' ha pagbaktul sin kitab-kitab ini amuna in 
kiyakitaan ku in pagmatuyu' manaabbiti sin manga Rafidah (Shi'ah) pa 
Madzhab nila ha huling masa ini ha katan liyukupan A'lam, iban sin landu' 
tuud makapiligru in tumpukan ini ha Agama Islam, iban sin majatu in 
kapiligruhan sin tumpukan ini sabab sin kaligapan sin kamatauran bangsa 
Muslim, iban in aqeedah sin tumpukan ini aun kashirikan iban pang-gura' 
gura' ha Qur'an Mahamulliya iban ha manga sahabat sin Rasul (Sallallahu 
'Alayhi wa Sallam) - kiyaridaan sila sin Allahu Ta'ala katan- iban sin 
nakalandu' in pamudji nila ha kaimaman nila . 

Nah! miyaksud ku siyulat in kitab-kitab ini iban jiyawaban in 
manga parakala' amuin piyagduruwa-ruwahan (ha tungud sin tumpukan 
ini) ha tiranan hawpu' hawpu' kama' imupi ha limpa' sin guru namu' hi 
Sheikh Abdullah Ibn Abdurahman A1 Jibrin (piyarihala' siya sin Allah) ha 
kitab niya (At-Ta'leeqat 'ala matni lum-'atil i'tiqad) iban in kitab-kitab ini 
siyalin ku dain ha manga kakitab-kitaban sin Rafidah (Shi'ah) amuin 
tanyag kanila, iban dain ha kakitab-kitaban sin Ahlus Sunnah dain 
namayan ha kaimaman nakauna (Salaf) iban sin kaimaman simunud kanila 
(Khalaf) amuin manga timulahad jimawab kanila (manga Shi'ah) iban 
nagpatarrang sin ngi' sin Aqeedah nila amuin timindug ha pagshirik iban 
kalabbaw (extreme, excessive) iban pagputing, pagpamungmung, 
panukna', panglaka'-laka', panggura' gura' iban panuhuma. 

Sabunnal tuud tiyuyuan ku ha kitab-kitab ini hidusdus sila sin 
manga lapal amuin nakalukis ha kakitab-kitaban nila amuin kiyakahagad 
nila (authentic kanila), biya' na sin kiyapamung hi Sheikh Ibrahim Ibn 
Sulaiman Al-Jab-han- (kiyaulungan siya sin Allah): "Dain ha sabab sin 
simud mu (bissara mu) hidusdus ta kaw, O kaw Shi'ah" . 

Ha kahinapusan, suhurun ku pa Allahu Ta'ala Mahasutsi 
Mahatinggi in papagmumpaatun Niya in kitab-kitab ini ha manga tau bar- 
akkal biya' sin parman sin Allahu Ta'ala: 

"SABUNNAL TUUD IN DAMIKKIYAN INI PATUMTUM IBAN 
PAHATI HA MANGA SILA BAR-AKKAL AMUIN NAKAHATI SIN 
KASABUNNALAN ATAWA DIMUNGUG SIN PANGHINDU' IBAN 
IN SIYA BAXr BATIAN IN PANGATAYAN". (Surah Qaf: 37) 

Hitukbal ku in pagsarangsukur pa katan timabang kaku' ha 
pagbaktul iban pagpaguwa' sin kitab-kitab ini , iban panguyuun ku pa 
Allahu Ta'ala tungbasan Niya pa marayaw in hinang nila , Allahu Ta'ala in 
labi makahati, iban salawat iban salam ha panghu' natu' jungjungan 
Rasulullah (Sallallahu 'Alayhi wa Sallam) iban ha manga ahli niya iban ha 
manga sahabat niya. 


Siyulat hi: 


Abdullah Ibn Muhammad 

KA'NU LIMAHIL IN TUMPUKAN AL-RAFIDAH (SHI'AH) ? 


Timagnah naawn in tumpukan Al-Rafidah (Shi'ah) ha waktu 
gimuwa' in hambuuk usug yahudi (Jew) pag-nganan hi Abdullah Ibn Saba', 
nagpalahil in siya Muslim, iban nagpasaula-ula bahasa in siya manga 
makasi malasa ha ahlul bayt (kaluwarga' sin Nabi Muhammad-Sallallahu 
'Alayhi wa Sallam), iban nakalandu' in pagdihil niya martabbat kan Ali 
(kiyaridaan sin Allah), ampa siya namayta' sin awn kunu' wasiyat (sin 
Rasulullah (Sallallahu 'Alayhi wa Sallam) in pagkhalifa 
(pagkapala/pagnakura') subay kan Ali, pagsakali ampa niya iyangkat hi Ali 
pa darajat pagkatuhan. Nah! bihaini na in pamayta' sin kakitab-kitaban sin 
Shi'ah. 

Naghimumungan hi AlQummie ha kitab niya "Al-maqa-lat wal 
firaq"^ tiyantu niya in pagkatau hi Abdullah Ibn Saba' iban biylang niya 
amuin panagnaan namayta' sin pagnakura' subay kan baginda Ali iban sin 
pagbalik niya mabuhi' mari pa Dunya, ampa niya piyalahil in panggura'- 
gura' kan Abubakar, Umar, Uthman iban na sin kaibanan sahabat. Biya' 
daisab hayan in bayta' hi Nubakhati ha kitab niya "Firaq Al-Shi'ah"^. 
Damikkiyan bihan daisab in bayta' hi Alkishi ha kitab niya "Rijal al- 
kishi"^. Iban bayta' sin hambuuk Alim sin Shi'ah ha masa bihaun hi 
Muhammad Ali Al-Muallim ha kitab niya "Abdullah bin Saba' Al-Haqiqa 
Al-Majhula""^; sin bunnal tuud aun in pagkatau hi Abdullah bin Saba'. Nah! 
In pamunakun (sin manga kaguruhan ini) hambuuk dalil dakula'. In manga 

* - Almaqalat wal Firaq pg. 10-21 
^ - Firaq Al-Shi'ah pg. 19-20 

- kitaa bang unu in baytah hi Al-kishi ha manga riwayat pasal hi Ibnu Saba' iban sin 
Aqeeda niya ha umbul 170-174 daing ha pg. 106-10 

- in kitab ini sambung ha kitab amuin biyaktul sin hambuuk Shi'ah pag-nganan hi 
Murtadha Al-'Askari amuin piyanghimuting niya in kasabunnalan sin pagkatao hi 
Abdullah bin Saba'. 








Daing ha manga Aqeed5sin Shi'ah ====== 

= = = = = = = = = = = = = = = = = = Ajuulill 


sila ini katan maitung dain ha manga kagumhan dakula' sin madzhab 
Rafidah (Shi'ah). 

Laung hi Al-Baghdadi: In tumpukan "Al-Saba'iyya" manga 
miyamagad ha papanaw hi Abdullah bin Saba' amuin nagpalabi sin darajat 
hi baginda Ali -kiyaridaan siya sin Allah- iban nagbayta' sin kaawnan hi 
baginda Ali in siya Nabi, mahuli ampa niya na isab piyalabi in darajat hi 
Ali sampay namayta' siya in hi baginda Ali kunu' amuna in Tuhan Allah. 

Namung pa hi Al-Baghdadi: Nah! in kaawnan hi Ibnu Saba', in 
kariasali niya yahudi (Jew) dain ha kawman Al-Heera, piyalahil niya in 
pagka Muslim ha angut niya hasupaya siya dihilan sin tan "Al-kufa" pag- 
usaha iban kilahun tan maas nila, Nah, namaytah kanila sabunnal tuud 
nabassa niya ha kitab Tawrat in tiyap-tiyap Nabi aun wasiyat (piyamin 
pangandulan sin pagnakura'), sabunnal tuud in hi baginda Ali -kiyaridaan 
sin Allah- amuna in wasiyat (pamin) sin Muhammad (Sallallahu 'Alayhi 
wa Sallam). Siyabbut hi Al-Shahristani dain kan Ibnu Saba' sabunnal tuud 
siya in panagnaan nag-himumungan ha tungud sin pagnakura' hi baginda 
Ali -kiyaridaan siya sin Allah-, Iban nasabbut daisab niya in tumpukan Al- 
Sabaiyyah (manga miyamagad kan ibn Saba') sila in panagnaan 
naghimumungan ha tungud sin TAWAKKUF (in pagnakura' tuput sadja 
kan baginda Ali iban ha manga agad kaniya), AL-GHAYBA (in baginda 
Ali kunu' iban sin manga kaimaman nila aun panghati sin ilmuh ga-ib), 
iban AL-RUJ-'AH (magbalik mabuhi' pa Dunya puas sin kamatay), mahuli 
in manga Aqeeda ini nakawa' pusaka' sin manga Shi'ah pagpuas nila. 
Misan pa mataud in piyagsulangan nila iban nabahagi' pa mataud in 
tumpukan ini, in kaul nila tartandu nasabbut iban piyagbin in pagnakura' hi 
Ali iban paghalifa niya, amuini in manga Aqeeda kiyabin hi Abdullah bin 
Saba', pagsakali timaud in tumpukan sin Shi'ah iban sin manga himu- 
mungan nila pa piyu-an himumungan ha pagpuas hi Abdullah bin Saba.' 

Nah bihan timagna' in himumungan sin Shi'ah ha tungud sin 
wasiyat (paminmin sin Nabi (Sallallahu 'Alayhi wa Sallam) in paghalifa 
tuput sadja kan Ali), iban pagbuhi' magbalik pa Dunya puas sin kamatay, 
iban panghati sin ga-ib (nakatatapuk) dalam pa sin bihadtu himumungan 

nila ha tungud sin pagkatuhan sin manga kaimaman nila pangagari ha 
pikilan hi Ibnu Saba' amuin yahudi.^ 


AjLLuiIt 

MAYTA' NGIYANAN IN SHI'AH, AL-RAFIDAH? 

In pag-ngan ini nasabbut siya sin guru nila hi Al-Majlisie ha kitab 
niya (Bihar Al-Anwar) iban siyabbut niya in upat Hadith dayng ha 
kaHadith-Hadithan nila, laung niya ha bahagian sin kitab (kalabbiyan sin 
Rafidah iban kabantugan sin pag-ngan kaniya), ubus ampa niya siyabbut in 
baytah dain kan Sulaiman Al-A'mash in agi niya: simud aku kan Abu 
Abdullah Ja'far bin Muhammad, laung ku kaniya: in aku hambuuk kusug 
baugbug mu, sabunnal tuud in manga manusiya' ngiyanan nila kitaniyu 
Rafidah, unu tah in hati sin Rafidah? Nah, laung niya: sapahun ku ibut pa 
Allah bukun sila in nag-ngan kaniyu, sumagawa' Allahu Ta'ala in nag-ngan 
kaniyu sin ngan yan halaum Tawrat iban ha Injil gimuwa' dain ha dila' hi 
Nabi Musa iban hi Nabi Eisa.^ 

Aun bayta': ngiyanan sila Rafidah; sabab sabunnal tuud in sila 
dimatung madtu kan Zaid bin Ali bin Al-Husain, naghimumungan sila: 
pamuas kaw dain kan Abubakar iban kan Umar hasupaya kami magad 
kaymu, nah laung niya: in sila ruwa (Abubakar iban hi Umar) lundang 
karabat sin apu' ku (Rasulullah -Sallallahu 'Alayhi wa Sallam) nah! 
gamman baugbugan ku pa sila karuwa, laung nila: bang bihadtu ampihan 
(hisulak) namuh kaw (hipagmahukaw), dain didtu kiyanganan sila Rafidah 
(tau manunulak sin kasabunnalan dih manaymai), iban ngiyan in sabarang 
miyagad iban namaugbug kan Zaid, "ZAIDIYYAH"/ 

Aun pa bayta': ngiyanan sila Rafidah sabab sin pangampi 
(panulaki/pagmahukaw) nila ha pagnakura' (khalifa) hi Abubakar iban hi 


^ - Usui I'tiqadu Ahlis Sunnah wal Jama'ah, kan Al-la-laka-ie vol-1 page 22-23. 

® - Bihar Al-Anwar, kan Al-Majlisi page.65/97 

^ - Ha kitab At-Ta'liqat 'ala matni lum-atil I'tiqad kan Sheikh Abdullah Al-Jibrin pg.108 

Umar.^ Aun pa bayta': ngiyanan sila Rafidah sabab sin pangampi 
(panulaki) nila sin Agama Islam.^ 


NABAHAGI' NAGPILA IN MANGA TUMPUKAN SIN RAFIDAH? 


Biyayta' ha kitab ( Da-iratul Ma'arif ) sabunnal tuud "In limahil 
dain ha manga sanga sin tumpukan sin Shi'ah kulang labi kapituwan tag- 
tuw (73) tumpukan amuin lagi' tanyag"^° 

Bayta' pa dain ha himumungan sin hambuuk Rafidah (Shi'ah) hi 
Mier Ba-qir Al-damad: Sabunnal tuud in katan tumpukan amuin nasabbut 
ha Hadith, mabahagi' in ummat pa kapituwan tag-tuw (73) tumpukan, 
amuna in tumpukan sin Shi'ah, in masalamat iban malappas dain ha manga 
tumpukan yaun, amuna in tumpukan (Madzhab) Al-Imamiyyah. 

Nassabbut hi Al-Maqriezi: sabunnal tuud in tumpukan nila (manga 
Shi'ah) miyabut pa tung ngagatus 300 tumpukan/^ 

Laung hi Al-Shahristanie: Sabunnal tuud in Rafidah nabagi' pa 
limangkabahagi': Al-kiesa-niyyah, Al-Zaidiyyah, Al-Imamiyyah, Al-gha- 

liyyah iban Al-Ismailiyyah. 

Iban bayta' hi Al-Baghdadi: Sabunnal tuud in Rafidah ha puas na 
sin jaman sin baginda Ali -kiyaridaan siya sin Allah Ta'ala- upat (4) 


- kitaa ha kitab Maqa-latul Islamiyin kan Muhyiddin Abdulhamid vol-l/page 89 
^ - Maqa-latul Islamiyin vol-l/page 89 

- Ha kitab Da-iratul Ma'arif vol-4/page 67 

Siya na hi Ba-qir bin Muhammad Al-Istirabadi tanyag siya ha ngan Mier Al-Damad 
amuin nawapat ha tahun 1041Hijriah. kitaa in suysuy sin kabuhih niya ha kitab ( Al-kuna 
wal Al-qab ) kan Abbas Al-qummie vol-2/page 226. 

- Siya na hi Al-Maqrizie ha kitab niya Al-khutat vol-2/page. 351 

- Ha kitab Al-Milal wal nihal, kan Al-Shahristani pg 147. 

tumpukan: Zaidiyyah, Ima-miyyah, Kiesa-niyyah iban Guolat/"^. Sarta' 
pahati! in Zaidiyyah bukun dain ha manga tumpukan sin Rafidah puas in 
tumpukan Al-Jaruodiyyah. 


UNU IN AQEEDA AL-BADA'A AMUIN 
PIYAPARATSAYA SIN RAFIDAH? 

In ma'ana sin "Al-bada'a" siya na in paglahil puas sin kalawa' 
(katalbang) atawa katapuk, atawa kan in ma'ana niya; pagtagna' sin pikilan 
ba'gu. In al-Bada'a ha duwa ma'ana niya ini, manghukumi kiyaunahan sin 
kaawam iban pagtagna' sin panghati, in duwa ma'ana ini mustahil pa 
Allahu Ta'ala, sumagawa' in mga Rafidah nisbat nila in sipat Al-bada'a pa 
Allahu Ta'ala. 

Bayta' dain kan Al-Rayyan bin Al-Silt laung niya : "Diyungug ku hi 
Al-Rida namung: way in Allahu Ta'ala nagpara Nabi malaingkan 
mangharam sin alak iban nanantuhi sin sipat Al-bada'a sipat sin Allahu 
Ta'ala"iban bayta' dain kan Abi Abdullah sabunnal tuud in siya namung: 
"Way piyagtag-iypunan in Allahu Ta'ala ha hambuuk uno-uno dugaing 
dain ha sabab sin sipat niya Al-bada'a"'^ Mahatinggi in Allahu Ta'ala dain 
ha manga damikkiyan yattu Tuhan sa taas-taas. 

Dung-dungi marayaw O, kaw taymanghud ku Muslim, bang biya' 
diin in pagnisbat nila sin sipat Jahl (kaawam) pa Allah Mahasutsi 


- Ha kitab Al-farqu baynal firaq, kan Imam Al-Baghdadi pg 41. 
Ha kitab Usuol Al-kafie pg 40 

Ha kitab Usuol Al-kafie kan Al-kalinie ha kitab tawhid ( 1/331 ) 

Mahatinggi sin in siya Allah Mahatinggi nagparman halaum sin Qur'an 
mahamulliya ha tungud sin sipat Niya: 

65 (J-ajll OJJJOI ^ I Ul J jLalull ^ | 


"PAMUNGAN KANILA O MUHAMMAD! WAY MAKAINGAT SIN 
GA-IB (NAKATATAPUK) HA PITUNG LAPIS LANGIT IBAN LUPA' 
MALAINGKAN TUPUT IN ALLAHU TAALA" (Surah An-Naml ayat 65). 

Adapun in lawan sin kabtangan ini, in pamaratsaya sin Rafidah (Shi'ah) 
sabunnal tuud in manga kaimaman nila sangat makahati sin sabarang 
ma'lum (iingatun, naaun, piyapanjari,) way nakatampan (makatapuk ha) 
panghati nila hangsulag unu-unu (Hatiniya: kaingatan nila in katan unu- 
unu!!). 

Unu bihaini baha' in Aqeeda sin Agama Islam amuin piyasampay 
sin panghu' natuh Muhammad (Sallallahu 'Alayhi wa Sallam)!?????. 


UNU IN AQEEDA SIN SHI'AH HATUNGUD SIN MANGA SIPAT? 

In Rafidah silana in panagnaan naghimumungan in Tuhan 

nagpasalupa (baran) manusiya'. Baytah hi Shiekh Al-Islam Ibnu Taymiyya, 

in kimaput nagpahsan sin puling dakula' ini dain ha manga Rafidah, hinda 

Hisham bin Al-hakam , Hisham bin Salim Al-Jawaliqie, Yunus bin Abdul 

Rahman Al-Qummie iban hi Abu Ja'far Al-Ahwal. 

In katan sin nasabbut ini dain ha manga kaguruhan dakula' sin 
Madzhab Ithna 'Ashariyyah (12-hangpuh tagduwa imam), ubus nahinang 
sila Jahmiyyah biya' sin nasabbut ha kamatauran sin bayta' nila amuin 
hiyantang (siypat) nila in Tuhan Rabbul A-lameen sin manga sipat Al- 
Salbiyyah (Sipat kurang/tagatamak tauktuk iban sasallaun di' tuud turnup 


- Minhaju As-Sunnah (1/20) 

** - I'tiqad Firaqul Muslimin wal Mushrikin pg.97 

hipagsipat pa Allah) amuin piyasud atawa giyanap nila pa manga sipat 

Thabitah (tutug atawa tattap salama-lama) ha Mahasutsi Mahatinggi 

Allahu Ta'ala. Sabunnal tuud nag riwayat hi Ibnu Babawaihi sin labi 

kapituwan riwayat, ha bayta' sin riwayat ini sabunnal tuud in Allahu Ta'ala 

" Di' hikasipat Jaman (masa), lugal atawa tampat, hantang, kuhibal, 

maglatunlatun, iban unu-ununa dain ha manga sipat ginhawa, bukun siya 

pananaman, bukun anggawta' iban salupa"^^. Nah in piyapanaw sin manga 

kaguruhan nila biya' na sin tiranan sin pangadji' ini -pangadji' - kalaungan 

sarta' piyalling nila niyapihan in maksud sin manga sipat sin Allahu Ta'ala 

amuin nasabbut ha Qur'an iban Hadith (pa dugain maksud). 

Damikkiyan, biya' daisab sin pagmungkil nila ha pagnaug sin 

Allahu Ta'ala (pa langit Dunya), iban nagpamung sila in Qur'an 

piyapanjari, iban nagmungkil sila sin kakitaan in Allahu Ta'ala ha Adlaw 

Qiyamat, bayta' ha kitab (Bihar Al-Anwar) sabunnal tuud hi Abu Abdullah 

Ja'far Al-Sadiq naasubu siya ha tungud sin Allahu Ta'ala Mahasutsi 

mahatinggi; unu kakitaan Siya ha Adlaw Qiyamat? Laung niya Mahasutsi, 

mahatinggi in Allahu Ta'ala dain ha manga damikkiyan yan, sabunnal tuud 

in mata di' makadawhat sin unu-unu malaingkan subay taga wama' iban 

hantang, nah! in Allahu Ta'ala Siya in Nagpapanjari sin kawarna'-wama'an 
21 

iban hantang. 

In pamung pa nila: bang hi nisbat (hisandig) pa Allahu Ta'ala in 
kaibanan sipat biya' na sin kakitaan Siya ha Adlaw Qiyamat, in hukuman 
kaniya murtad, biya' na sin bayta' dain ha guru nila hi Ja'far Al-Najafie^^, 
ha kiyahatihan, sabunnal tuud in kita' sin manga manusiya' pa Allahu Taala 
ha Adlaw Qiyamat tartantu nakalukis ha Qur'an iban ha Hadith ha di' 

malikus/masakup.iban way hantang. Biya' na sin parman Niya halaum 

Qur'an : 


- At-Tawheed, Ni Ibn Babawaihi pg. 57 

- In Sipat Salbiyyah amuna in sipat namaylu ha lawan niya, biyah sin laung mo; in 
Tuhan bukon ginhawa, bukon nasusun daing ha Jirim (Atom), bukon masa iban tampat. 
Nah! In manga sipat ini liyamud nila pa sipat tutug ha Allahu Ta'ala amuin nasabbut ha 
Qur'an iban Hadith, biyah sin pangdungug, pangitah, panghati, kawasa, kalimaya, 
pagmakuyag, pagmulkah iban sin kaibanan sipat niya mahasutsi mahatinggi. Adapun in 
kamattanan sin Salbiyyah sipat namaylu sadja sin lawan niya way kamattanan niya ha 
guwah. (Nag Julbahasa) 

- Bihar Al-Anwar, kan Al-Majlisi (4/31) 

- Kashful Ghita' pg 417. 

"HA ADLAW YAN ( ADLAW QIYAMAT ) IN MANGA 
PAMAYHUAN SIN MANGA MU'MIN (BAR-IYMAN) 
NAGSASAHAYA SABAB SIN KASANYANGAN IBAN 
KAKUYAGAN, IMAATUD IBAN MIYAMANDANG PA TUHAN 
NILA MAHASUTSI, MAHATINGGL (Surah Al-Qiyamah 22-23). 

Sabda sin Rasulullah (Sallallahu 'Alayhi wa Sallam) ha Hadith niya 
riwayat hi Imam Al-Bukhari iban hi Muslim dain kan Jarir bin Abdullah 
Al-Bajalie in siya naghimumungan: In kaawnan namu' limilingkud sarta' 
iban sin Rasulullah (Sallallahu 'Alayhi wa Sallam) nah imatud in 
Rasulullah (Sallallahu 'Alayhi wa Sallam) harap pa bulan ha hika hangpu' 
tag-upat kasubangan (damlag) ampa Siya nagsabda: "Sabunnal tuud 
kakitaan niyu (sin mata) in Tuhan niyu matampal biya' sin kakita' niyu sin 
bulan ini ha way makatampan sin kita' niyu Kaniya"^^. 

Nah mataud pa kadalil-dalilan ha Qur'an iban Hadith namayta' in 
Allahu Ta'ala kakitaan ha Adlaw Qiyamat di' tana masabbut katan di ha ini. 


jwj_ill OlJill (J ^1 jll >-* 

C)^ 

UNU IN I'TIQAD SIN RAPID AH HA QUR'AN AL-KARIM AMUIN 
JIYANJIAN SIN ALLAHU TAALA PARIHALAUN NIYA? 


Sabunnal tuud in Rafidah amuin pagtagun ha waktu natu' bihaun 
(Shi'ah) in pamung nila ha pasal sin Qur'an Al-Karim amuin ha laum lima 
natu' bihaun, bukun amu ini in mattan Qur'an amuin piyaturun sin Allahu 

- Riwayat hi Al-Bukhari ha umbul sin hadith (544) iban hi Muslim ha umbul (633) 

Ta'ala ha Nabi Muhammad (Sallallahu 'Alayhi wa Sallam), sagawa' in 
kamattanan niya kiyapindahan na, kiyagantian, kiyaganapan iban 
kiyakurangan na in halaum niya. In kamatauran Muhaddithiyn (kaguruhan 
ha Hadith) dain ha manga Shi'ah, in I'tiqad nila kiyapindahan na in halaum 
sin Qur'an biya' sin damikkiyan nasabbut hi Al-Nuorie Al-Tabrasie ha 
kitab niya (Faslul khitab fi Tahrifi kitabi rabbil arbab) . 

Iban namung hi Muhammad bin Ya'kub Al-kulainie ha kitab (Usuol 
al-kafie ) ha babaan sin bab (Sabunnal tuud wala' nakapatibuuk sin Qur'an 
katan malaingkan amura in manga kaimaman- hatiniya kaimaman sin 
Shi'ah) laung niya: Daing kan Jaber namung siya: diyungug ku hi Abu 
Ja'far naghimumungan: wayruun hangkatau dain ha manga manusiya' 
mamayta' sabunnal tuud natibuuk niya in Qur'an katan biya' sin kapaturun 
sin Allahu Ta'ala malaingkan in siya putingan, way nakapatibuuk kaniya 
iban nakahapal kaniya biya' sin kapaturun sin Allahu Ta'ala malaingkan 
amura hi Baginda Ali bin Abi Talib iban sin manga kaimaman puas niya.^^ 
Dain kan Jaber Bayta' dain kan Abu Ja'far (Alayhis Salam) 
sabunnal tuud in siya namung: ((wayruun hangkatau makagaus mamayta' 
sin aun kaniya Qur'an jukup lahil iban batin dugaing dain ha manga 
kiyapagwasiyatan - kiyapaminan- 

Dain kan Hisham bin Salim bayta' dain kan Abu Abdullah laung niya: " 
Sabunnal tuud in Qur'an amuin piyaratung sin Jibril (Alayhis Salam ) kan 
Muhammad (Sallallahu 'Alayhi wa Sallam) hangpu' tagpitu ngaibu ayat 
(17,000 ayat)" in hatiniya: sabunnal tuud in Qur'an amuin bayta' sin 
Rafidah labi mataud dain sin Qur'an amuin halaum lima taniyu bihaun 
makatuw maglipat, amuin Qur'an jiyanjian sin Allahu Ta'ala parihalaun 
siya dain ha katan unu-unu, magpatilibun kitaniyu pa Allahu Ta'ala dain 
hakangian nila. 

- Faslul khitab fi Tahrifi kitabi rabbil arbab pg.32. 

- Ha kitab Usuol Al-kafie kan Al-kulainie 1/228 

Ha kitab Usuol Al-kafie kan Al-kulainie 1/285 

- Ha kitab Usuol Al-kafie kan Al-kulainie (2/634) nah biyunnal sin guru nila hi Al- 
majlisi in riwayat ini, bayta niya ha kitab niya ( Mir a-tul uquol ) 12/525 : in hadith ini 
kapangamdusan. Ampa siya namung ; in suysuy ini bunnal, iban matampal in suysuy ini 
iban pa sin kamatauran suysuy bunnal ha tungud sin kakurang sin Qur'an iban pagpinda 
kaniya, ha panaymah ku in khabar ini way pagduarua bunnal in maana. 

Bayta' hi Ahmad Al-Tabrasie ha kitab niya ((Al-ihtijaj)) : sabunnal tuud 
laung hi Umar kan Zaid bin Thabet : Sabunnal tuud hi Ali (diyahan niya 
kitaniyu sin Qur'an in ha laum niya manga kabiasan sin manga Al- 
muhajirin -manga sahabat dain ha Makkah- iban Al-ansar-manga sahabat 
dain ha Madina, nah napikil namu' magbaktul kitaniyu Qur'an, hi-ig ta in 
katan kasipugan iban kabiasan sin manga Al-muhajirin iban Al- ansar. Nah 
tiyayma' hi Zaid in pikilan yadtu, ampa siya namung: bang ku matangbus 
hinangun in Qur'an biya' sin piyangayu' niyu, ubus paguwaun isab hi Ali in 
Qur'an amuin siyulat (hiynang) niya, di' baha' batalun niya in katan hinang 
niyu? Nah sambung hi Umar: unu in mapatut hinangun ta? Sambung hi 
Zaid: kamu in labi makaingat bang unu in labi marayaw hinangun? Nah 
sambung hi Umar: way na labi marayaw hinangun bang bukun patayun 
taniyu siya hasupaya sumannang na (atawa makahiyal na) kitanyu dain 
kaniya, nah nagplanu siya hipapabunu' niya hi Ali kan Khalid ibnul walid 
sagawa' di' niya kagausan bunuun. 

Nahinang man khalifa hi Umar piyangayu' niya kan Ali in hitukbal kanila 
in Qur'an (amuin siyulat hi Ali) hasupaya nila kagantian iban kapindahan 
iban ka-igan siya ha antara sin sila. Pamung hi Umar : O, Abal hasan ( ama 
hi Hasan) bang mu dahun mari in Qur'an amuin bakas mu diya kan 
Abubakar hasupaya kapagpunan, iban kapaglingkuran taniyu siya bang unu 
in mapatut hinangun taniyu kaniya. Nah sambung hi Ali :di' niyu tuud 
madawhat in iya-angan-angan niyu yan, sabunnal tuud diya ku in Qur'an 
madtu kan Abubakar hasupaya mag-abugaw sumaksi' kaniya pa mangi' 
iban di'na kamu makapaylu ha Adlaw Qiyamat. 

172 :^^^ 1 .^ } 

SABUNNAL TUUD IN KAAWNAN NAMU' HALAUM 

KAAWAM SIN YAN (Surah Al-a'raf ayat 172), 

Atawa kan in hipamung niyu ha Adlaw Qiyamat: 


j29:^Ijc-"VI I I'll A 12) 

WAY KAW MIYARI KAMU. (Surah Al-a'raf ayat 129). 

Sabunnal tuud in Qur'an ini way makakaput kaniya malaingkan sila manga 
sutsi iban manga kiyapangandulan napi' (kiyapagwasiyatan) dain ha anak 
ku, nah sambung hi Umar: unu aun tartantu waktu sin pagguwa' niya 
(Qur'an siyulat hi Ali)? nah in sambung hi Ali: Huun, apabila tumindug na 
gumuwa' in kiyapagwasiyatan dain ha anak ku hipaguwa' niya na in Qur'an 

oo 

iban papaagarun niya in manusiya' ha yaun. 

Misan pa magbau' bau' in Shi'ah mamuasi ha kitab hi Al-Nuorie Al- 
tabrasie hasupaya nila hikatapuk iban tampanan in Aqeeda nila, nah 
sabunnal tuud in kitab ini in halaum niya giyatusan bissara dain ha manga 
kaulamaan nila ha kakitab-kitaban nila amuin kikila nila. miyunakun in 
halaum niya sabunnal tuud in sila nangangahari sin in Qur'an 
kiyapindahan, kiyagantian, kiyakulangan iban kiyaragdagan iban 
piyaparatsaya nila ini. sumagawa di' sadja sila mabaya' maaun in hiluhala' 
ha tungud sin Aqeeda nila (pamaratsaya nila) ha Qur'an mahamulliya. 

Manjari ha puas sin yadtu aun pa (pamaratsaya nila) amuin nahinang in 
Qur'an duwa bahagi', in hambuuk kiya-iingatan (matampal) iban in 
hambuuk nakatatapuk biya' na sin "Surah Al-wilaya", dain ha manga 
pamaratsaya sin Shi'ah Rafidah; aun inig halaum sin Qur'an amuin biyaita' 
hi Al-Nourie Al-tabrasie ha kitab niya ( Faslul khitab fiy tahrif kitab rabbil 
arbab ) ayat { ji-^ ^jj } hatiniya :Liyaggu' namu' in 

pagkatau iban ngan mu sabab in hi Ali ugangan mu. Pamaratsaya nila in ini 
inig dain ha Surah { }, nah! in sila (manga Shi'ah) way sipug nila 

ha bihaini pamaratsaya sarta' kiyahahatihan nila in Surah ini piyaturun ha 
Makkah (makkiyah) sakutikah in hi baginda Ali bukun pa ugangan sin 
Rasul (Sallallahu 'Alayhi wa Sallam) ha waktu sila ha Makkah. 

- Ha kitab Al-ihtijaj kan Al-tabrisi pg 225 iban ha kitab Faslul khitab pg 7. 

UNU IN AQEEDA SIN RAEIDAH HA MANGA SAHABAT SIN 
RASUEUEEAH ^ Ail 

Timitindug in aqeeda sin Rafidah ha pagpaninggad, pagpamungmung 
iban pangufur-ngufur ha manga sahabat - kiyaridaan sila katan sin 
Allahu Ta'ala, biyaytah hi Al-kulainie ha kitab (Euru' Al-kafie) dain 
kan Ja'far : ((in kaaunan sin manga manusiya' (Sahabat) ha pagpuas sin 
Nabi fkuij All manga murtad malaingkan in tu (3) tan, nah 
laung ku: hisiyu in manga tu (3) yaun? Sambung niya : hi Al-miqdad 
bin Al-aswad, Abu zarrin Al-gifarie iban hi Salman Al-farisie )) . 

Biyayta' hi Al-majlisi ha kitab niya ( Bihar Al-anwar ) sabunnal tuud in 
daraakun hi Ali bin Al-Husain naghimumungan: Aku in iban niya 
kamawmuhan ha waktu isa-isa niya, nah laung ku kaniya : ((sabunnal 
tuud aun ha ku duun kaymu makapuas sadja kaw sin dain ha hak ku 
duun kaymu bang mu aku kabaytaan ha tungud sin duwa usug ini; hi 
Abubakar iban hi Umar? In sambung niya: in sila ruwa kafir, iban 
hisiyu-siyu in makasi, malasa kanila ruwa mabilang daisab kafir )). 
Dain kan Abu hamza Al-thamalie sabunnal tuud naasubu niya hi Ali 
bin Al-husain ha tungud nila ruwa. In sambung nila: in sila ruwa kafir, 
iban hisiyu-siyu in makasi, malasa kanila ruwa mabilang daisab 
kafir))^° 

In tafsiran hi Al-Qummie sin parman sin Allahu Ta'ala: 

90:lJ=^I {ts^lj j^^lj ftAklll ^jc. } 

- ha kitab fumo' al-kafie kan Al-kalinie pg 115 

30 

- ha kitab Bahar al-anwar kan Al-majlisi 69/137,138, duun haini subay hikapatarrang, 
sabunnal tuod hi Ali bin Al-hussain iban sin katan ahlul bayt namuasi sila sin katan 
panghimuting sin mga Rafida tungod kanila, piyagmulkaan sila ( manga Rafida sin Allahu 
Taala sin manga kaputingan nila! 

" roAN IN ALLAHU TA'ALA NANGLANGI SIN KATAN HINANG 
MANGI' IBAN HINANG MUNGKAR (LANGGAL SHARA') IBAN 
PANGANYAYA". 

Nah laung niya : in hati sin fLiiklll (mangi') amuna hi Abubakar, in 
(langgal Shara') amuna hi Umar iban in (panganyaya) 

o 1 

amuna hi Uthman. 

Iban bayta' hi Al-majlisi ha kitab niya ( Bihar Al-anwar ) laung niya : 
In manga bayta' manunjuki ha kakufur hi Abubakar iban hi Umar iban 
sin sibu' nila duwa iban sin pahala' mahasil ha pagla'nat/pagsukna' 
kanila duwa iban pamuasi dain kanila duwa sampay agad na in 
paghinang nila bida'a di' maambat iban maubus taki-takihun ha kitab 
atawa kan ha kakitab-kitaban, in kiyabayta' namu' jukup na ha hisiyu- 
siyu in mabaya' hidayatan siya sin Allahu Ta'ala pa dan mabuntul.^^ 
Bayta' pa hi Al-majlisi ha kitab niya ( Bihar Al-anwar ) ha riwayat 
mataud, sabunnal tuud hi Abubakar, Umar, Uthman iban Muawiyah 
(kiyaridaan sila sin Allahu Ta'ala) halaum lalungan dain ha Narka' 
(magpatilibun kita pa Allah). 

Namung pa sila (manga Shi'ah) ha kitab nila ( Ihqa-q Al-haq ) kan 
Mar-ashie : 


(Jl cl'Aa ^a.^1 

Ma'ana niya : Ya Allah salawat ha Muhammad -Sallallahu 'Alayhi wa 
Sallam - iban ha Ahli niya iban la'nata in duwa barhala' sin Quraish 
iban sin duwa manghihinang- hinang iban sin duwa tagut sin Quraish 
iban sin duwa anak nila babai..^"^ 


- ha kitab tafsir Al-qami 1/390 

Bihar Al-Anwar kan Al-Majlisi 30/230 

- Bihar Al-Anwar kan Majlisi 30/236 
34 

- Ihqaq Alhaq 1/337. bassaha in duwa nila ha hinapusan sin kitab ini. 

in maksud sin Shi'ah ha duwa yadtu amuna hi Abubakar iban hi Umar 
iban sin duwa anak nila babai amuna hi A-isha iban hi Hafsa - 
kiyaridaan sila sin Allahu Ta'ala. 

Iban siyabbut pa hi Al-majlisi ha kitab niya (Al-aqaid) na' laung niya: 
dain ha manga mapatut tuud itungun sin Agama sin Imamiyyah amuna 
in paghalal sin MUT'AH atawa "Nikaahul-MUT'AH"^^ iban pamuasi 
dain ha tuw (3) tau (Abubakar, Umar iban Uthman) iban kan 
Muawiyah, Yazid bin Muawiyah iban ha katan dima nagbunu' ha 
Amirul Mu'miniin (Ali bin Abi Talib).^*’ 

Iban ha adlaw 'ASHURA' magda sila iru' ngiyanan nila kan Umar, ubus 
ampa nila in iru' yaun pagsama-samahan kakalun sin kahuy iban 
batuhun sampay mapatay, pag-ubus ampa naisab sila magda anak 
kambing nganan nila kan A-isha, ampa nila in anak kambing yaun 
larutan bulbul iban pagsama-samahan pukpukun sin kataumpa'- 

-57 

taumpaan sampay mapatay. Damikkiyan maglami-lami sila mag- 
imun-imun ha adlaw kabunu' kan Umar bin Al-khattab iban ngiyanan 
nila in tau nakabunu' kaniya hi Abu lu'lu-a Al-majuosie kan ( UL 
) hatiniya : Ama maisug sin Agama.^^ (kiyaridaan sin Allahu 
Ta'ala in katan Sahabat sin Rasul (Sallallahu alayhi wa sallam) iban sin 
manga Ummahatul Mu'miniin (kainaan sin manga Mu'miniin). 

Dung-dungi kunu' marayaw O kaw taymanghud ku Muslim, wayna 
lumabi jangki iban kangi'an ha tumpukan nalaung daing ha Agama, in 
himumungan nila ha manga sarayaw-rayaw Manusiya' puas sin 
kanabihan(Alayhis salam) iban amuin piyudji sila (manga sahabat) sin 
Allahu Ta'ala iban Rasul niya, iban mawpakkat in ummat sin kaadilan 


- "Temporary Marriage" in hatiniya: pag-asawa-asawa sin usug ha karna' sadja 
panginam-kinam/pagmain-main-pagdul sin sahawat-napsu niya pa babai, bayaran pila- 
pilana in babai ha awn waktu jankaan niya, duun naka ha iyadlawan, piytuhan, biyulanan 
atawa tiyahunan ha diin-diin na in kiyapagsulutan nila duwa ha way na pag-hajat saksi' 
iban panugut wali sin babai iban way pagwaris-wiyarisi, ubus bang tumubtub na in waktu 
kiyapag-isunan nila bugtu' na in parsugpatan nila, pasaran na sin usug in babai) 

Risalah Al-Aqaid kan Al-Majlisi page 58. 

- Tabdid Al-dhalam wa Tanbih Al-niyam kan Shiekh Ibrahim Al-Jabhan page: 27. 

38 

- Al-kuna wal Al-qab kan Abbas Al-qumi 2/55 

(kabuntul) nila iban kalabbiyan nila, iban kiyasaksian sin masa in 
karayawan iban pagjihad (paglaud piluy) nila nagbaugbug ha Agama 
Islam. 


AajI L» 

UNU NAMAYAN IN MANGA PIYAGSIBUAN 
PIYAGSALUPAHAN HA ANTARA' SIN YAHUDI IBAN 

RAPID AH? 

Laung hi Sheikhul Islam Ibnu Taymiyyah j: ((In tanda' atawa 
kan in alamat niya, in sakit sin Rafidah amura isab in sakit sin Yahudi, 
dain ha damikkiyan yadtu namung sila: di' mahams hiyangla' in 
pagnakura' malaingkan subay ha usba (panubu') hi Nabiullah Daud, in 
pamung sin Rafidah: di' mahams in pagnakura' malaingkan subay ha 
anak hi Ali. 

Namung pa in manga Yahudi: "way Jihad fiy sabiylillah sahingga 
gumuwa' in Dadjal iban panaugun in puddang". In pamung isab sin 
Rafidah: "way Jihad fiy sabiylillah sahingga gumuwa' hi Al-Mahdi 
iban awn na manawag-tawag dain ha taas langit". 

In manga Yahudi talayun/tahalaun nila in sambahayang sahingga 
gumuwa' na tumampal in manga asibi' sin kabituun-bituunan ha antara' 
sin manga dakula' nila sahingga way na makatabuk dain kanila misan 
hambuuk, damikkiyan bihan daisab in Rafidah talayun nila in waktu 
sin sambahayang Magrib sahingga tumigidlum na tuud in Magrib. 


Bang mu bassahun in Hadith sulang ha manga kabtangan nila, Sabda 
sin Rasul (Sallallahu 'Alayhi wa Sallam): "Masi-masi in ummat ku 

halaum Fitra (Agama Islam) salugay nila di' talayun in waktu Maghrib 
pa tumigidlum na tuud in waktu niya". 

In manga Yahudi pindahan nila in Tawrat (kitab piyaturun ha Nabi 
Musa), damikkiyan bihan daisab in manga Rafidah pindahan nila in 
Qur'an. Iban in manga Yahudi di' nila jarihun in pagsapu ha khuffain 
(kalsitin iban sapatus ha waktu mag ayir ha sarat biyayta' sin shara'), 
damikkiyan bihan daisab in manga Rafidah. 

In manga Yahudi mabungsi sila ha Jibriel (Alayhis salam) in pamung 
nila: Siya in kuntara namu' dain ha manga Malaikat, damikkiyan bihan 
daisab in manga Rafidah in pamung nila: nalaung in Jibriel (Alayhis 
salam) nagda wahi kiyakadtu kan Muhammad (Sallallahu alayhi wa 

sallam)fkjj 

Damikkiyan in manga Rafidah tiyauran nila in manga Nasarah 
(Christian) ha hambuuk sipat: "wayruun ungsud sin kababaihan nila 
sagawa' panginam-kinaman nila sadja, biya' da hayan in manga Rafidah 
Mut'ahun nila sadja in kababaihan nila iban hiyalal nila in Mut'ah. 

Marayaw pa in manga Yahudi iban Nasara (Christian) dain ha manga 
Rafidah ha duwa sipat: naasubu in manga Yahudi: "hisiyu in sarayaw- 
rayaw manusiya' ha Agama niyu? in pamung nila: panaiban hi Musa 
Naasubu in manga Nasarah: hisiyu in sarayaw-rayaw 
manusiya' ha Agama niyu? in pamung nila: panaiban hi Eisa ^ . 


Riwayat hi Imam Ahmad 4/147, 5/417-422, Abu Daud (418), Ibn Majah (689), ha 
Kitab Al-Zawaid in isnad niya hasan (marayaw). 

- Aun tumpukan pagtawagun Al-garabiyyah laung nila: in Jibriel -cik hayanat. In 
mapatut subay niya hiturun in wahi kan Ali bin Abi Talib. Sa' kiyadtu niya kan 
Muhammad J , dain ha sabab yadtu in sila naghimumungan: ( nanghayanat 

in Jibril liyayu' niya in wahi dain kan Ali ). Kitaa niyu kunu' O taymanghud ku Muslim 
mayta nila tuhumahun in Jibril nanghayanat, in Tuhan Mahasutsi, Mahatinggi 

Allahu Ta'ala diyanglayan siya Al-ameen (kapangandulan) ha palman niya ha Surah 
ayat 193 ( Jjj ) hatiniya: nanaug kaniya in Jibril kapangandulan 

nagdara wahi dain ha Allah. Palman pa sin Allahu Ta'ala ha Surat ayat 21 ( A 

oh' ) hatiniya : pagtaatan siya sin manga malaikat Kapangandulan sin wahi. Bang ikaw O 
taymanghud ku Muslim unu in hikapamung mu sin I'tiqad bihaini amuin kiyakahagad sin 
manga Rafidah?! 

Naasubu in manga Rafidah: hisiyu in sangi'-ngi' manusiya' ha Agama 
niyu? in pamung nila: panaiban (Sahabat) hi Muhammad 

Bayta' hi Sheikh Abdullah Al-Jumaylie ha kitab niya (Bajlul Majhuod 
fiy Mushabahatil rafida lil yahud) dain ha manga piyagsibuan sin 
Rafidah iban sin Yahudi pangufur-ngufur sin Yahudi iban Rafidah ha 
dugaing dain sin Agama nila iban panghalali nila ha dugu' iban 
kaaltaan nila. 

Laung pa niya: Biyahagi' sin Yahudi in manusiya' pa duwangka 
bahagi': (Yahudi iban Umamiyyun), in Umamiyyun bukun sila Yahudi, 
in I'tiqad sin Yahudi sila ra in (Mu'min) namamaratsaya, adapun in 
Umamiyyun ha pangatud nila kafir iban way Agama. Bayta' ha kitab 
nila Al-Thalmuod: in katan manusiya' dugaing dain ha Yahudi, way 
Agama (pagan), iban amu yan in panghindu' sin kaparian nila. Sampay 
hi Nabi Eisa kiyufur nila, biyayta' ha kitab nila Al-Thalmuod 

siypat nila hi Nabi Eisa kafir di' makahati magtuhan. Iban 

biya' daisab hayan in I'tiqad sin Rafidah sabunnal tuud sila ra in 
Mu'min (namamaratsaya) in manga muslimin puas dain kanila manga 
kafir, murtad way suku' nila ha Agama Islam. Adapun in sabab 
hangkan kiyufur sin Rafidah in manga muslimin, pasal way nila 
liyamud in (Wilayah) pagnakura' hi Ali dain ha manga rukun sin Islam 
biya' sin I'tiqad sin Rafidah. Na' hisiyu-siyu in di' niya bistahun in 
Wilayah dain ha manga rukun sin Islam, in siya kafir ha I'tiqad sin 
Rafidah biya' da kahantang sin way nagshahadat iban timinggal 
sambahayang, tantu ha I'tiqad nila (Rafidah) in Wilayah labi awla dain 
ha karukun-rukunan sin Islam. Kiyariwayat hi Al-barqie dain kan Abi 
Abdillah sabunnal tuud in siya naghimumungan: Way hangkatau 
nakasud ha Agama hi Nabi Ibrahim malaingkan amura kami 

(Rafidah) iban sin miyagad kamu', puas dain kamu, in katan manusiya' 
kafir. Ha tafsir hi Al-qummie dain kan Abu Abdullah: sabunnal tuud in 
siya naghimumungan: way nag-aagama sin Agama Islam dugaing 

- Minhaj As-sunnah kan Ibn Taymiyyah 1/24. 

daing kamu', ampa in dugaing daing kamu', in sila kafir sampay pa 

42 

adlaw Kiyamat)). 


s \\AC. 

UNU IN AQEEDA SIN RAEIDAH HA TUNGUD SIN 
KAIMAMAN? 


In pamaratsaya sin Rafidah in manga kaimaman (nila) malayu' tuud 
dain ha kalawngan iban dain ha dusa iban sabunnal tuud kiya-iingatan 
nila in ga-ib. Bayta' hi Al-kulainie ha kitab niya (Usuol Al-kafie): 
((laung hi Al-imam Ja'far Al-sadiq: kami in bubutangan, tatau-an sin 
ilmu' sin Allah, kami in magtatafsir sin parkala' sin Allah, in kami 
malayu' dain ha kalawngan iban dain ha dusa. In pardaakan, kami in 
subay pagtaatan iban piyanglangan in sumulang kamu', kami in Hujjah 
kawasa, kiyumkuman (authoritative source) sin Allahu Ta'ala ha pitung 
lapis langit iban lupa'))."^^ 

In panayma' hi Al-kulaini ha kitab niya (Al-kafie) ha bab (sabunnal tuud 
in kaimaman bang nila kabayaan ingatun, kaingatan nila). dain kan 
Ja'far sabunnal tuud namung siya: ((sabunnal tuud in imam bang siya 
mabaya' umingat, kaingatan niya. Iban in kaimaman kaingatan nila bang 
ku'nu sila mapatay, iban sabunnal tuud in sila dih magkamatay 
malaingkan labay ha kabayaan nila ))."^"^ 

Iban bayta' hi Khuminie ha kitab niya ( Tahrir al-wasila ) laung niya : (( 
sabunnal tuud awn sarayaw-rayaw maqam sin imam iban darajat sataas- 
taas iban pagnakura' limaya (mampunyahi kawasa) patikupu' magad ha 
babaan niya iban sakup niya in katan manahut, maaslag ha Dunya)). 


42 

- Bailul Maihuod fi mushabahat Al-rafidah lilyahud kan Abdullah Al-Jumaylie 
2/559,568 

- Usoul Al-kafi 1/165. 

Iban laung niya pa: ((sabunnal tuud in kami - madzhab 12 Imam- 
dihilan kami sin Allah kahalan wala' kiyarihil ha Malaikat masuuk pa 
Allah iban pa Nabi naraak))"^^ 

Gammayan miyabut in Rafidah pa kahalan amuin nakalandu' tuud in 
pamudji nila ha kaimaman nila sambil piyalabi nila dain ha katan 
kanabihan puas in Muhammad j !! sabunnal 

tuud bayta' hi Al-majlisi ha kitab niya (Mir-a-tul uquol): ((iban sabunnal 
tuud in sila kaimaman labi apdal iban labi mulliya dain ha katan 
kanabihan puas sin Nabi Muhammad (duij iil 

Wala' timubtub in pamudji nakalandu' sin Rafidah ha kaimaman nila, 
na' sabunnal tuud naghimumungan pa sila: In kaimaman awn 
pagnakura' limaya ha Dunya, bayta' hi Al-khuo-i ha kitab niya 
(Misbahul faqahati) laung niya: Matampal way pagduwa-ruwa in sila 
kaimaman awn pagnakura' (pag-agi) nila ha katan piyapanjari biya' na 
sin kiyabayta' ha suysuy, sabab in kaawnan nila - kaimaman - sila in 
suluhan (sababan) sin pagpapanjari ha Makhluk (piyapanjari), sila in 
sabab sin pagpapanjari ha katan, bang bukun sabab nila -kaimaman- di' 
papanjarihun in katan manusiya', sabunnal tuud hangkan piyapanjari in 
manusiya' kama' sin kaimaman iban halaum kalimaya nila - kaimaman- 
in kaawn sin manusiya'; iban sila in pal-antaraan bukun hat yadtu 
sampay awn kalimaya nila magpapanjari bukun biya' sin kalimaya sin 
Tuhan nagpapanjari, , in pagbaya' nila ini biya' sin pagbaya' sin Allahu 
Ta'ala ha katan piyapanjari 

Magpatilibun kitaniyu pa Allahu Ta'ala dain ha kalaungan ini!! Biya' 
diin in kahinang sin kaimaman, sila in nahinang sabab iban dan sin 
pagpapanjari ha katan?! Iban karna' nila piyapanjari in manusiya'? In 
Allahu Ta'ala nagpalman halaum Qur'an: 


- Tahreer Al-wasilah page 52 iban 94. 

"WALA' KU PIYAPANJARI IN MANUSIYA' IRAN JINN 
MALAINGKAN MAGTAG-IPUN SILA KAKU'." Surah Al-zariyat ayat 
56. 

Magpatilibun kitaniyu dain ha manga Aqeeda laung iban simiha' 
limalayu' dain ha Qur'an iban Sunnah. 

Laung hi Sheikhul Islam Ibn Taymiyyah j : ((in pamaratsaya sin 
Rafidah in Agama iyagsu', tiyukbal pa manga kaparian, na' in halal 
amuna in hiyalal nila iban in haram amuna in hiyaram nila, iban in 
Agama amuna in shiyara' nila 

Bang kaw mabaya' kakitaan mu O kaw taymanghud ku in kakufuran, 
kashirikan nila iban pagpalabi nila sin pamudji kan Ali - 51^1 j - 
bassaha in tarasul/daman ini amuin himumungan sin Sheikh nila hi 
Ibrahim Al-'A-milie ha tungud panangliti niya kan Ali ibn Abi Talib 
(Radhiyallahu Anhu): 

aJVI eiijl Ijl 

O kaw ama' hi Hasan (Ali ibn Abi Talib) ikaw in Tuhan sa mata-mata 
iban tanda' pangilahan sin kudrat niya sataas-taas. 

fdxj eiijl J 

Iban sakup mu in ilmu' ga-ib nakatatapuk, unu makatapuk baha' kaymu 
in nakatapuk? 

Ia lillj ciijlj 

Iban ikaw in makapagbaya' mag-amulahi ha manga piyapanjari. Iban 
kaymu in panghati sataas-taas ha manga piyapanjari. 

Auj-aldlj ^ l.iC. ^ ^ 

Kaymu in parakala', bang mu kabayaan buhiun pa kunsum iban bang 
mu kabayaan putiun mu in duhul buhuk. 

Laung pa hi Ali ibn Sulayman Al-mazidie ha waktu niya piyudji in Ali 
ibn Abi Talib j : 


- Minhaj As-Sunnah 1/482 

O ama' hi Hassan, ikaw in bana sin sasutsi-sutsi baba-i, iban abay sin 
Tuhan iban ikaw in Rasul. 


Cijlj UJJ (Jjl'ixll (JLaSlI 

Ikaw in labi sampuma' iban landu' bal akkal, iban kiyapagmilikan sin 
Tuhan iban ikaw in sultan. 


‘Aj'r- (‘ja 

Tiyawag kaw sin Nabi ha adlaw halubilu, iban biyaytaan niya kaw sin 
parakala pagkaykit (pagtipu). 

Sabunnal tuud ikaw in nakura sin manga mu'min, iban in pagnakura' 
tiyukbal kaymu. 


jjAj-iill Clilij jad*!! Clijlj 

In katan parakala' magbalik da maun kaymu katan, 
makaingat sin manga pangatayan. 


iban ikaw in labi 


^ 

Iban ikaw in magbuhi sin manusiya halaum 
tagmilik sin hukuman ha adlaw qiyamat. 


La Clljlj 

kubur nila, iban ikaw in 


Iban ikaw in tubus makarungug iban tubus Makita iban ikaw in makagaus 
ha katan unu-unu parakala. 

adlsll jb V/j ^ La blV/jlj 

Bang bukun ikaw dih humibal in bituun, iban dih lumigut in ha katan ha 
ay an. 

(JaI jaK-all Clljij jiJc. J 

Iban ikaw in labi makahati sin katan piyapanjari iban ikaw in namissara ha 
lawhil mahfuj. 

"a U 1'^ 1 ^ 

Iban bang bukun ikaw dih dahun magbissara hi Musa sin Tuhan. 
mahasutsi, mahatinggi in nagpapajanri kaymu. 

Kakitaan mura in rahasiya' sin ngan mu ha katan alam. In kasi mu biyah 
suga ha tuktuk. 

cdx.£axjl CJ Ldj..£axJ^ 

In astul mu ha pamayhuan sin manga kaaastulan biyah sin tiluh. Dih 
magparuntungan hisiyu-siyu in nagparugal kaymu. 

(jl£ lill j (j-aa 

Nah hisiyu in nakauna iban hisiyu in susungun iban hisiyu in kanabihan 
iban karasulan. 


ad] addLa.ai La La^ 

Iban unu in qalam iban lawhil mahfuj, in katan piyapanjari iypun mu 
kiyamimilikan mu. 


Aj^)ia]l t- d L)Jai^ LI 

O ama hi Hasan (Ali), makapagbaya sin piyapanjari iban uuwian sin 
paguy. 

Ll jkjl L>^ Cllxdl .a ^ a L1' A j 

Iban magpa-inum ha makasi kaymu ha adlaw qiyamat iban magmungkil 
ha adaw pagbuhih ha hisiyu-siyu in nagmungkil kaymu. 

jLla (_j=LjjjJa jlAill L (jj-a=L LI 

O ama hi Hasan O ali landu' sasanglitun. In kasi mu kaku ha kubur ku 
simisi'nag. 


‘d l-v j 'jL.xall ^_yijJaA]l LIaj-uIj 

In ngan mu kaku' bang ha kasigpitan mahinang tanda iban in kasi mu kaku' 
hikasud ku pa Surga' mu. 

Nah, hikapamung baha' in himumungan ini sin muslim nag-aagama sin 
Agama Islam?! Sapahan ku ibut pa Allahu Ta'ala misan in tan ha waktu 
kajahilan wala' nakahinang sin kasirikan bihaini iban kakufuran iban 
pagpudji nakalandu' biya' sin nahinang sin Rafidah ini. 


UNU IN AQEEDA AL-RAJ 'AH AMUIN 
PIYAPARATSAYA SIN RAPID AH? 


Naghinang in Rafidah pamaratsaya ba'gu pagtawagun (AE-RAJ'AH), laung 
hi Al-mufid: ((kiyapagmawpakkatan sin kaimaman sin wajib magbalik 
mabuhi' pa Dunya ini in kamatauran dain ha manga patay Amuna in 
tumindug mabuhi' magbalik pa Dunya ini in kahinapusan Imam nila 
pagtawagun hi (AE-QA'IM) ha huling jaman, gumuwa' dain ha lungag 
ampa niya sumbay-un in katan kuntara niya (manga kanakuraan) ampa 
niya hibalik in manga kapatut sin Shi'ah amuin iyagaw sin tumpukan 
kaibanan ha ibuhan tahun na limabay.^^ 

Naghimumungan hi Sayyid Al-murtada ha kitab niya (Al-masa-il Al- 
nasiriyyah) sabunnal tuud hi Abubakar iban hi Umar tr-^J bitaran 

sila ha kahuy ha waktu mabut in jaman sin Al-mahdie - amuin imam nila 
hikahangpu' tagduwa - pagtawagun nila (J' ) Qa-imun A-li 
Muhammad, in kaawnan sin kahuy amuin pagbitaran kan Abubakar iban 
kan Umar buhi'buhian, pagsakali Manigang in kahuy puas pagbitad 
kanila.^* 

Naghimumungan hi Al-majlisi ha kitab niya (Haqqul yaqeen) dain kan 
Muhammad Al-baqir : ((Apabila gumuwa' na hi Al-mahdie, sabunnal tuud 

buhiun niya hi A-isha (asawa sin Rasul j cs^ ) ubus ampa niya 

ladjamun).^^ 

Pag-ubus ampa naisab limuag in ma'ana sin AL-RAJ'AH. Na' laung nila 
mabuhi' magbalik pa Dunya ini in katan Shi'ah iban sin kaimaman nila 
iban sin katan kuntara nila sarta' iban na sin kanakuraan daisab nila. In 
aqeeda karupangan, bingkuk ini nagpatampal sin bungsi nila nakatatapuk 
ha pangatayan nila. Iban in kaawnan sin pamaratsaya ini nahinang dan 
biyaugbugan sin SABAIYA ha pagmungkil nila sin adlaw Kiyamat. 

Dain ha manga maksud sin AL-RAJ'AH amuna in pagpawli ha kuntara sin 
Shi'ah, na (pangasubu) hisiyu ta in kuntura sin Shi-a?! in bayta' ini O kaw 
taymanghud ku Muslim nagpatarrang kaymu sin bungsi iban kuti/dugal sin 
Rafidah ha Ahlus Sunnah iban lasa nila pa Yahudi iban pa manga 
Kristiyan. Sabunnal tuud siyabbut hi Al-Majlisi ha kitab niya (Bihar al- 
anwar) dain kan Abu basir, dain kan Abdullah (a.s.) in siya 
naghimumungan: laung niya kaku': O Abu Muhammad sabunnal tuud biya' 
kura sin kikita' kita' in pagnaug hi AL-QA IM ( ) ha Masjid Al-suhla 

iban sin ahli niya. laung ku: hisyu in bistahun niya Ahli al-jimma? 

Laung niya: sulutun niya sila biya' sin pagsulut sin Rasul fLuij 
kanila iban sin Ahli niya. Magbayad sila tax (Jizyah) ha kahalan in sila 
halaum kahinaan. Laung ku: na' hisiyu in marugal, kimuntara kaniyu? Nah 
laung niya: hisiyu-siyu in simulang ha pamarinta natu', sabunnal tuud 
hiyalal na sin Allahu Ta'ala katu' in dugu' nila ha waktu gumuwa' na hi AL- 
QA-IM, ha bihayaun hiyaram pa katu' taniyu, ayaw kaw mahaylan ha 
hisiyu-siyu, apabila gumuwa' na in AL-QA IM natu' pamawli na kaw ha 
kama' sin Allahu Ta'ala iban Rasul niya iban ha kama' natu' katan. 

Tali-a kunu' O kaw taymanghud ku Muslim in hal sin Al-mahdi pag- 
iyanun sin Shi'ah, sulutun niya in Yahudi iban sin Nasara (kristiyan), ubus 
bunuun niya in hisiyu-siyu in sumulang kaniya amuin manga Ahlus 
Sunnah. Sumagawa' kalu mamung in mamumung: in banda' yan ha hisiyu- 
siyu in marugal, kumuntara ha Ahlul bayt. Ampa in Ahlus Sunnah way sila 
kimuntara ha Ahlul bayt, Na' ha damikkiyan yadtu bukun sila lamud sin 

banda' yan amuin halalun in dugu' nila hi AL-MAHDI. In jawab ha ini: 
mataud riwayat bayta' sin manga Rafidah in maksud sin 
nanguntara kanila: sila na in Ahlus Sunnah. Bang kaw mabaya' umingat sin 
manga ini ukaba in kitab (Al-mahasin Al-nafsaniyyah) kan Husayn A-li 
asfuor Al-dara-zie Al-bahranie, iban ha kitab ( Al-shihab al-saqib fie bayan 
ma'ana An-nasib ) kan Yusuf Al-bahranie. 


? s UAc. 

UNU IN AQEEDA AT-TAQIYYAH HA 
PAMARATSAYA SIN RAEIDA? 


In At-Taqiyyah miya'nahan sin hambuuk ulama nila masa bihayaun laung 
niya:(( in "At-TAQIYYAH" amuna in mamung kaw atawa kan huminang 
kaw dugaing dain sin I'tiqad mu, karna' pagtaming mu sin kangian pa baran 
mu atawa kan hasupaya hikatulak mu in kangian, ha di' kaw mapiligru iban 
sin aha' mu atawa kan hasupaya maparihala' mu in kamulliyahan mu.^"* Ha 
daawa nila in ini nahinang sin Rasul fkuij ha waktu kamatay kan 

Abdullah ibn Ubay ibn Saluol ( j ) nakura' sin katan Munafik, ha 

waktu miyadtu in Rasul (Sallallahu 'Alayhi wa Sallam) karna' 
sambahayangun niya. Na' laung hi Umar (r.a): bukun ka piyanglangan 
kaymu sin Allahu Ta'ala in parakala' yan? hatiniya in sambahayangun mu 
siya. jiyawaban siya sin Rasul (Sallallahu 'Alayhi wa Sallam): Mayta' 
kaingatan mu in biyatbat ku? In biyatbat ku; Ya Allah hipua in baran niya 
sin kayu iban hipua in kubur niya sin kayu iban sin inasil niya.^^ 

Kitaa kunu' taymanghud ku Muslim, bang biya' diin in kakahinang nila, 
tiyuhuma nila nagputing in Rasul fkuij ? unu matayma' baha' sin 

akkal in manga sahabat sin Rasul j ts^ in duwa'a nila ha bang 
mayan siya kaulungan sin Allahu Ta'ala ubus in Rasul iil 

baing ulungun mangla'nat kaniya??! 

Bayta' hi Al-kulainie ha kitab niya (Usuol kafie) : laung hi Abu Abdillah : 
O ama hi Umar sabunnal tuud in hangkabahagi' dain ha hangpu' sin Agama 
nakabutang siya ha At-TAQIYYAH, way agama hisyu-siyu in way At- 
TAQIYYAH niya, in At-TAQIYYAH usalun ha katan puas ha alak iban 
pagsapu ha khuffayn (kalsitin iban sapatos). Iban bayta' pa hi Al-kulainie 
dain kan Abu abdillah laung niya: ((halli-i niyu in agama niyu tamingi niyu 
siya sin At-TAQIYYAH, sabunnal tuud way pag-iman sin hisiyu-siyu in 
way AL-TAQIYYAH niya 

Miyabut pa in kahalan sin Rafidah, sampay pa jiyari nila in pagsapa pa 
dugaing dain ha Allahu Ta'ala karna' pag-usal sadja sin At-TAQIYYAH. 
Magpatilibun kitaniyu pa Allah dain ha kalaungan ini!! Nasabbut hi Al-hur 
Al-amilie ha kitab niya (Wasa-il al-shi'ah ) dain kan Abu bakeer, dain kan 
Zurara dain kan Abu Ja'far (a.s) in siya naghimumungan: laung ku kaniya: 
in kami maglabay ha tumpukan ini, pasapahun nila kami bang namu' 
kiyatunay ra in zakat sin alta' namu' ampa kiyatunay namu' na in zakat 
niya. Laung niya: Ya Zurara! Bang kaw mahanggaw, sapa kaw kanila unu- 
unu na in kabayaan nila. Laung ku: hipag-ayu' takaw, unu sapahan ku ha 
ngan sin Talak iban pagmahaldika' ha iypun? Laung niya; huun, agara diin- 
diin in kabayaan nila!. Bayta' dain kan Samma-a, dain kan Abu Abdillah 
laung niya: ((bang sumapa in hangkatau karna' (TAQIYYAH ) pagtapuk 
niya hasupaya siya di' magmula di' yan hikamudarat kaniya apabila 
nalugus))^^ 

In pangatud sin Rafidah, in At-TAQIYYAH fardu' sabab di' tumindug 
umuntayaw in madzhab bang way siya. Tiyayma' nila in panghindu' (Usui 
niya) sibu' da lahir iban batin. Pag usalun nila ini bang sila kasigpitan. Na' 
anibi niyu tuud in manga Rafidah O kamu manga Muslim. 


- Usoul Al-kafi page 482-483 
Wasa-il As-she'ah 16/136-137 

UNU IN AQEEDA EUPA' TAMPAX AMUIN 
PIYAPARATSAYA SIN RAPID AH? 

In maksud sin lupa' tampat ha panghati sin Rafidah amuna in lupa' kubur 
sin Al-Husain j . Bayta' sin hambuuk manglalaung dain kanila 

pagnganan hi Muhammmad Al-Nu'man Al-Harithie in danglay niya ((Al- 
Shiekh Al-Mufid)) ha kitab niya (Al-Mizar) dain kan Abi Abdillah 
sabunnal tuud in siya naghimumungan: ((Ha lupa' tampat kubur hi Al- 
husain awn ubat sin katan sakit, siya na in ubat salaggu'-laggu')). 

Iban laung hi Abdullah: pakinama niyu in kaanakan niyu (waktu pag- 
gunting ha bata'-bata') sin lupa' tampat kubur hi Al-Husain. 

Iban laung pa niya: piyara kan Abul Hassan Al-Rida dain ha Khurasan 
(hambuuk hula' ha Ran) in hambuuk pamusut tamungun iban in halaum sin 
pamusut yaun aun lupa'. lyasubu in nagda sin pamusut yaun: unu ini? 
laung niya: lupa' dain ha tampat kubur sin Al-Husain. Way hinang niya 
bang bukun piyahiran katan in tamungun sin lupa' yaun iban pamung niya: 
halaum parihala' bang magdul in Allahu Ta'ala. Aun hambuuk usug 
nangasubu kan Al-Sadiq ha tungud sin pagkaun niya lupa' ha kubur sin Al- 
Husain, na' laung niya ha nangasubu: bang kaw kumaun, pagduwaa kaw: 
Ya Allah sabunnal tuud pangayuun ku kaymu ha kapatut sin Malaikat 
amuin halaum lima niya, iban ha kapatut sin Nabi amuin nagtatau' kaniya, 
iban hakapatut sin pamin amuin duun kaniya, salawat pa Nabi Muhammad 
iban pa kaluwarga' sin Muhammad, in hinangun mu siya ubat sin katan 
sakit iban salamat ha kabubugaan iban pamarihala' dain ha katan kangi'an. 

Iban naasubu hi Abu Abdillah ha tungud pag-usal sin duwa lupa', Eupa' 
tampat kubur hi Hamza iban hi Al-Husain iban kansiyu in labi apdal iban 
labi marayaw. Na' laung niya: ((In tasbi amuin hiynang dain ha lupa' hi Al- 

Husain tumasbi baran-baran niya ha laum lima misan di' na 
hipagpanasbi)).^^ 

Damikkiyan in pamaratsaya sin Rafidah in shi'ah piyapanjari dain ha lupa' 
tartantu (sarayaw-rayaw lupa') ampa in Sunni (amuin dain ha tumpukan sin 
Ahlus Sunnah wal Jama'ah) piyapanjari dain ha lupa' dugaing (lupa' sangi'- 
ngi'). Naaun in paglamud iban paglamugay ha duwa lupa' ini, na' unu-unu 
in mahinang sin shi'ah ma'siyat iban kangian, in yan sabab sin kiyalamuran 
siya sin lupa' sin Sunni ha waktu pagpapanjari kaniya. Nalamin siya sin 
kangian sin Sunni. Unu-unu isab mahinang sin Sunni karayawan, in yan 
sabab sin kiyalamuran siya sin lupa' sin Shi'ah ha waktu pagpapanjari 
kaniya. Nalamin siya sin karayawan. Na' apabila ha adlaw Kiyamat na in 
katan kangian iban dusa nahinang sin Shi'ah hikadtu pa Ahlus Sunnah iban 
in katan karayawan nahinang sin Ahlus Sunnah hirihil pa Shi'ah. 

UNU IN AQEEDAH SIN RAEIDAH HA AHEUS SUNNAH? 


Timindug in Aqeeda sin Rafidah ha pangharus nila kumawa' sin 
pangalta' iban patu'un in dugu' sin Ahlus Sunnah. Kiyariwayat hi Al- 
Saduoq ha kitab (Al-'ilal) in sanad madtu kan Dawuod ibn Earqad 
naghimumungan siya: ((laung ku kan Abu Abdullah: unu in pangatud 
mu ha (Al-nasib)? - in maksud Ahlus Sunnah - laung niya: halal in 
dugu' hasupaya kaw mapalayu' ku dain ha kangian nila iban 
maparihala' takaw. Bang mu kagausan ligaran mu siya sin ad (larang) 
atawa kan kagausan mu lumusun siya ha laud hasupaya way makasaksi' 
kaymu, nah hinanga. Eaung ku: biya' diin in alta' niya? Eaung niya : 
kawaa diin-diin in kagausan.*’*^ 


- Kitab Al-Mizar page: 125 
59 

- Kitab 'ilal Al-shara-i' page: 490 - 491, iban Kitab Bahar Al-anwar 5/247 - 248 

- Al-mahasin Al-nafsaniyyah page; 166 







Daing ha manga Aqeedi2sin Shi'ah ====== 

= = = = = = = = = = = = = = = = = = Ajuulill 


Iban in pangatud sin Rafidah in manga anak nila sutsi dain ha dugaing 
kanila. Siyabbut hi Hashim Al-bahranie ha Tafsir niya (Al-burhan) dain 
kan Maytham ibn Yahya dain kan Ja'far ibn Muhammad laung niya: 
((way bata' bata' hipag anak malaingkan iyaagaran siya kambal hi Iblis. 
Nah bang niya kaingatan in bata' yaun anak shi'ah, mig in shaitan 
(kambal) dain kaniya. Sah bang bukun anak shi'ah hisuplu' sin Shaitan 
in tudlu' niya ha jubul sin bata'-bata' nah in guwa' niya mahinang siya 
jujubulun (tabiyah dakuman), bang babai hisuplu' sin Shaitan in tudlu' 
niya ha awrat/alupan sin bata' bata' na' in guwa' niya mahinang siya 
babai mangi' (magjijina). Ha sabab yadtu in bata' bata' tumangis 
makusug bang siya gumuwa' na ha pakandangan hi ina' niya.^^ 

Bista pa sin Rafidah in manusiya' katan anak jina ( halambiyara') puas 
in sila manga shi'ah!! in yan biyayta' hi Al-kulainie ha kitab niya (Al- 
rawda minal kafie) dain kan Abu Hamza dain kan Abu Ja'far laung 
niya: ((laung ku kaniya, in kaibanan panaiban taniyu pitnahan nila iban 
tiyuhuma nila (manga anak jina) in simusulang kanila (manga Ahlus 
Sunnah). In sambung niya kaku', in humundung na sadja labi marayaw, 
mahuli ampa siya namung: sapahan ku ibut pa Allah! O ama hi Hamza 
sabunnal tuud in katan manusiya' anak halambiyara' malaingkan amura 
in Shi'ah in bukun )).®^ 

In pangatud pa sin Shi'ah in kakufulan sin Ahlus Sunnah labi pa dain 
sin kakufulan sin Yahudi iban Nasara (Kristiyan). Sabab sabunnal tuud 
in sila (Yahudi iban Nasara) ha pangatud nila kuful kariasali adapun in 
manga Ahlus Sunnah manga kafir murtad. Ha kiyapag-ittipakan. In 
murtad labi mabu'gat in dusa niya. Dain ha sabab yan tumabang pa sila 
ha Yahudi iban Nasara mamunu' ha manga Muslim biya' na sin 
kiyasaksian (sin salasila) dain naman ha nakauna sampay pa bihaun.^^ 


Tafsir Al-burhan, kan Hashim Al-bahranie ( 2/300 ) 

Al-Rawda minal kafie kan AL-kalini ( 8/285 ) 

Laumg hi Shiekh Al-islam Ibnu Taymiyyah: sabunnal tuud in Rafidah giyapian nila in 
Tatar ha waktu biyunuh nila in hula' Islam. Al-fatawa (35/151 ). Bassaha in kitab: (Kaifa 
dakhala Al-tatar bilad Al-Muslimin ) kan doctor Sulayman bin Hamad Al- Uoda. 

Bayta' ha kitab (Wasa-il al-Shi'ah) dain kan Al-fudayl bin Yasar laung 
niya: (( lyasubu ku hi Abu Ja'far ha pasal sin babai Rafidah: unu 
makajari ku siya hipapa asawa ha "annasib" usug Ahlus sunnah? laung 
niya: di', sabab in Ahlus Sunnah kafir 

In Nawasib bang ha Ahlus sunnah, sila na in manga mabungsi ha Ali 
ibn Abi Talib (r.a.), sumagawa' in manga Shi'ah ngiyanan nila in Ahlus 
Sunnah nawasib. Sabab in manga Ahlus Sunnah piyauna nila in 
pagnakura' (pagkhalifa) hi Abubakar, Umar, Uthman dain kan Ali. 
Ampa in parakala' ini jimajatu na ha jaman sin Rasul (Sallallahu 
'Alayhi wa Sallam) . In dalil niya himumungan hi Ibnu Umar (ra): ((In 
kaawnan namu' piyapagpi' kami ha antara sin manusiya' ha jaman sin 
Rasul (Sallallahu 'Alayhi wa Sallam), na' pini' namu' hi Abubakar 
mahuli ampa hi Umar mahuli ampa hi Othman)). (Riwayat hi Imam Al- 
bukhari). Giyanapan hi Tabaranie ha kitab (Al-kabir): ((nah miyabut in 
parakala' madtu pa Rasul (Sallallahu 'Alayhi wa Sallam) wala' siya 
nagmungkil)). Iban riwayat hi Ibnu Asakir: ((In kaawnan namu' piyalabi 
namu' hi Abubakar ampa hi Umar ampa hi Uthman ampa hi Ali)). 

Riwayat hi Imam Ahmad iban dugaing pa dain kaniya dain kan Ali ibn 
Abi Talib sabunnal tuud in siya naghimumungan : ((In sarayaw-rayaw 
tau ha ummat ini puas sin Rasul (Sallallahu 'Alayhi wa Sallam) amuna 
hi Abubakar ampa hi Umar, bang ku kabayaan tartantu nganan ku pa 
bang hisiyu in hikatu)) laung hi Imam Al-zahabie: in Hadith ini 
mutawatir ( hatiniya; mataud in nagriwayat ).^^ 


^ ^ ^Laj ^ s Sstc. \j^ 


Wasa-il Al-Shi'ah kan Al-har Al-Amilie (7/431), ha kitab Al-tahjeeb (7/303). 
Al-ta'liqat ala matni lum-atil I'tiqad kan Shiekh Abdullah Al-Jibrin pg 91 

UNU IN AQEEDAH SIN RAEIDAH HA TUNGUD SIN MUT'AH? 
IRAN UNU IN KAEABBIYAN NIYA KANIEA? 


In mut'ah dakula' in kalabbiyan niya ha Shi'ah Rafidah - magpatilibun 
kita pa Allah - Bayta' ha kitab (Manhaj Al-Sadiqeen) kan Eathullah Al- 
Kashanie dain kan Al-Sadiq: Sabunnal tuud in Mut'ah lamud siya ha 
agama ku iban agama sin kamaasan ku, na' hisiyu-siyu in huminang 
kaniya, tantu biyawgbugan niya in agama namu' iban hisiyu siyu in 
magmungkil kaniya, tantu nagmungkil siya ha agama namu'. In 
kama'tunan niya in siya wala' nag agama sin agama namu'. In anak 
Mut'ah labi apdal dain sin anak ha asawa salama-lama, in magmunkil ha 
Mut'ah kafir murtad.'’® 

Bayta' hi Al-Qummie ha kitab (Man la yahduruhu al-faqeeh) dain kan 
Abdullah ibn Sinan dain kan Abu Abdullah laung niya: ((Sabunnal tuud 
in Allahu Ta'ala hiyaram niya ha tumpukan namu' (Shi'ah) in katan 
iinuman makahilu ubus giyanti'an niya sin Mut'ah))^^ 

Bayta' ha (Tafsir manhaj As-sadiqeen) kan Mulla Eathullah Al- 
kashanie: ((Nagsabda (kunu') in Rasul (Sallallahu 'Alayhi wa Sallam): 
Hisiyu-siyu in mag-asawa Mut'ah makaminsan miyahaldika' niya in 
hangkabahagi' dain ha tu (1/3) sin baran niya daing ha Narka', iban 
hisiyu-siyu in mag-asawa Mut'ah makaruwa miyahaldika' niya in 
duwangkabahagi' dain ha tu (2/3) sin baran niya daing ha Narka', iban 
hisiyu-siyu in mag-asawa Mut'ah makatu miyahaldika' niya in katan 
ginhawa baran niya dain ha Narka')). 

Pahati: In Hadith ini hinang-hinang sin Shi'ah. 

Bayta' pa ha kitab yaun: (( Nagsabda (kunu') in Rasul (Sallallahu 
'Alayhi wa Sallam): Hisiyu-siyu in mag-asawa Mut'ah makaminsan 
lappas siya dain ha mulka' sin Tuhan Jabbar, hisiyu siyu in mag-asawa 
Mut'ah makaduwa magbunyug sila iban sin manga tau mulliya, hisiyu 


Manhaj As-sadiqeen 2/495 

Man la yahduruhu Al-Faqeeh page 330. 

siyu in mag-asawa Mut'ah makatuw siya in lundang panun ku halaum 
Surga')) 

Bayta' pa ha kitab yaun: ((Nagsabda (kunu') in Nabi Muhammad 
(Sallallahu 'Alayhi wa Sallam) Hisiyu siyu in mag-asawa Mut'ah 
makaminsan in kaawnan niya biya' sin darajat hi Al-Husain, hisiyu-siyu 
in mag-asawa Mut'ah makaruwa in darajat niya biya' sin darajat hi Al- 
Hasan, hisiyu-siyu in mag-asawa Mut'ah makatuw in kaawnan niya 
biya' darajat hi Ali ibn Abi Talib, iban hisiyu-siyu in mag-asawa Mut'ah 
maka-upat in darajat niya biya' sin darajat ku ))^^. 

Pahati: In Hadith ini hinang-hinang sin manga Shi'ah. 

In Rafidah wala' nila biyutangan Sharat in taud sin pag-asawa Mut'ah. 
Bayta' ha kitab (Furu' Al-kafie) iban ha kitab (Al-tahdheeb) iban ha 
kitab (Al-Istibsar) dain kan Zurara dain kan Abu Abdullah agi niya: 
((siyabbut ku kaniya in Mut'ah unu tubtub sadja siya maka-upat? Laung 
niya: pag-asawa na kaw dain ha manga pihak babai hang-ibu sabunnal 
tuud in sila (kababaihan) babayaran da. Iban dain kan Muhammad ibn 
Muslim dain kan Abu Ja'far sabunnal tuud in siya naghimumungan ha 
tungud sin Mut'ah laung niya: bukun tumubtub ha upat sadja, sabab in 
siya (babai) bukun siya hibubugit iban di' siya makawaris alta' sagawa' 
in siya babayaran (babai-puwta)).^^ 


Biya' diin yan!! Sabunnal tuud in Allahu Ta'ala nagpalman ha kitab niya 
Mahamulliya ha Surah Al-Mu'minun ayat 5-7: 


Fl5L Ua ji l5j] [ jjlaslk ^ 


"Iban (in manga bunnal bar-iman) sila na in piyaparihala' nila in awrat 
nila dain ha haram, iban piyupu'pu' nila in hawa nafsu nila ha 
makahinang kaniya malaingkan ha kaasawahan nila iban ha manga 
kababaihan nabihag nila ha pagbunuan, na' sabunnal tuud in sila di' 


Tafser Manhaj As-sadiqeen 2/492-493 

Al-Fum' minal kafie 5/451, kitab At-tahdheeb 2/188. 

magdusa. Iban hisiyu-siyu in huminang puas ha kaasawahan nila iban 
ha nasaggaw nila ha pagbunuan, sila na yadtu in nangliyu lakad ha 
Shara' sin Allahu Ta'ala. " 


Matarrang ha palman sin Allahu Ta'ala in jiyari suukan amura in asawa 
(dain ha nikah sahih) iban sin babai bihag, ampa in dugaing daing hayan 
hiyaram na sin Allahu Ta'ala. In babai miyut-ahan in siya babayaran, in 
siya bukun bunnal asawa iban di' siya makawaris pusaka' iban bukun 
hibubugit, hatiniya; in siya babai mangi' (magjijina) magpatilibun kita 
pa Allahu Ta'ala. 

Laung hi Shiekh Abdullah ibn Jibrin: (piyagdalil sin Rafidah in ayat ha 
Surah An-Nisa' sin jiyari sin Agama Islam in magmut'ah ha palman sin 
Allahu Ta'ala: 


'j^ All ^^^1^5 ^ .ft lA lij ^*'^1V.ftii 

Uj jjLa ^ Li'l lAs 0:3 


_kAillj 1^1_ftj^-.. 1_ftjir. ^ All Q\ a _OaJ^jill J_ *j _ A A _j _k^^al^ 1_1= 


"Hiyaram kaniyu asawahun in babai taga bana sibu' da Muslim atawa 
bukun Muslim malaingkan makajari niyu sila asawahun bang nawapat 
na in bana nila atawa kan kiyabugit na puas sin idda (lumabay 
tungkasutsihan) malaingkan puas in kababaihan nabihag ha pagbunuan, 
iban jiyari kaniyu umasawa dugaing dain ha manga kababaihan amuin 
hiyaram kaniyu, ha tukbalan niyu sila ungsud dain ha alta' niyu in 
manga sila kababaihan amuin hiyalal kaniyu sin Allahu Ta'ala, in pag- 
asawa pagparihala' niyu sin ginhawa baran niyu dain ha haram, bukun 
jina. Manga sila naasawa niyu wajib in tukbalan niyu sila ungsud amuin 
kiyapag-isunan sin kamu, in ungsud wiyajib sin Allahu Ta'ala pa manga 
kaasawahan sabunnal tuud in Allahu Ta'ala labi makahati unu in 
hikarayaw ha iypun niya iban labi makaingat. 


In sambung kanila: in manga ayat manunjuki siya ha pag-asawa 
tumagna' ha palman sin Allahu Ta'ala 










Daing ha manga AqeecftTsin Shi'ah ====== 

= = = = = = = = = = = = = = = = = = Ajuulill 


"O kamu manga namamaratsaya way hiyalal kaniyu in warisun niyu in 
kababaihan " (Surah An-Nisa Ayat:19) sampay pa palman sin Allahu 
Ta'ala : 

[gjj J u!j] 

"Bang kamu mabaya' hibugit niyu in asawa niyu umasawa kamu 
dugaing " (Surah An-Nisa Ayat:20). Sampay pa palman sin Allahu Ta'ala: 

^ IUj] 

"Ayaw niyu asawaha in asawa sin ama' niyu" (Surah An-Nisa Ayat:22). 
Sampay pa palman sin Allahu Ta'ala: 

c 

"Hiyaram kaniyu (asawahun) in kainaan niyu" (Surah An-Nisa Ayat:23) 
ubus mayan itung in manga kababaihan amuin hiyaram asawahun, 
nagpalman in Allahu Ta'ala: 

"Hiyalal kaniyu in umasawa kamu dain ha manga kababaihan puas sin 
manga nasabbut amuin hiyaram kaniyu" (Surah An-Nisa Ayat:24) 

Nah, bang niyu sila asawahun kama' pagduyag-duyag sin parasahan 
amuin kananaman niyu kanila amuin pagwati' halal, na' dihilan niyu 
kanila in ungsud amuin wiyajib (suku' nila), bang nila piyagmalilla' in 
kaibanan ungsud nila ha kug iban baya' sin pangatayan nila in yadtu di' 
kamu makabak dusa in di' niyu na hitukbal in kaibanan ungsud 

70 

piyagmalilla' nila kaniyu. bihan in tafsiran sin manga sahabat. 

- Daing ha himumumgan hi Sheikh Jibrin: In dalil daing ha Hadith sin hiyaram in pag- 
asawa mut'ah riwayat hi Muslim, sabda sin Rasullah (saw) (( O kamu manga manusiya' 
bakas ku jiyari kaniyu in pag-asawa mut'ah, ha bihaun sabunnal tuud in Allahu Ta'ala 
hiyaram niya na yadtu sampay pa adlaw qiyamat....)) 

Yari in bayta' sin Shiekh sin tumpukan hi Al-tusie ha kitab niya 
(Tahzeeb Al-ahkam) ngini' niya in pag-asawa Mut'ah iban 
piyagmasukkal niya. Na' laung niya: ((Bang in kaawnan sin babai dain 
ha panubu marayaw (lalagguun) sabunnal niya di' siya makajari 
mut'ahun sabab hikarihil kasipugan ha ahli niya, iban hikababa' 
kaniya))^^ 

Miyabut pa in kahalan sin Rafidah in jiyari nila in suukan in babai ha 
jubul niya (tabiyah dakuman). Biya' sin kiyabayta' ha kitab (Al-Istibsar) 
dain kan Ali bin Al-hakam laung niya: ((Diyungug ku hi Safwan 
naghimumungan: laung ku kan Rida' : Sabunnal tuud naraak aku sin 
hambuuk usug dain ha manga tau mu in hipapaasubu kaw ha tungud sin 
parakala' biya' di' ku agun hikabungat sabab maluman aku kaymu, laung 
niya: Unu in parakala' yan? laung niya: Makajari baha' suukan sin bana 
in asawa niya ha jubul niya? (tabiyah dakuman) laung niya: Huun, 
kapatut niya yadtu)).’^ 


^ J J 

UNU IN AQEEDAH SIN RAEIDAH HA AE-NAJE IBAN HA 
KARBAEA'? IBAN UNU IN KAEABBIYAN SIN PAGBISITA 
KANIYA ? 

(Al-najaf iban Karbala' lugal ha hula' Iraq). Bilang sin manga Shi'ah in 
manga tampat (kiyakubulan) sin kaimaman nila tampat mulliya 
(sussi/mabarakat kunu'): in Koufa (lugal ha Iraq ) mulliya, in Karbala' 
mulliya, iban in Qum mulliya, biya' sin pangatud nila in lugal mulliya 
pa Allahu Taala siya na in Makkah, in lugal mulliya pa Rasul 
(Sallallahu 'Alayhi wa Sallam) siya na in Madina, iban in lugal mulliya 


Tahzeeb Al-ahkam kan Al-tusie 7/227 
Tahzeeb Al-ahkam kan Al-tusie 7/227 

pa Amirul Mu'minin (AH' ibn Abu Talib) siya na in Al-koufa, iban 
bang katu' in lugal mulliya siya na in Qum. 

In Karbala' pa kanila labi apdal dain ha Ka'bah, bayta' ha kitab (Bihar 
Al-anwar) dain kan Abi Abdillah sabunnal tuud laung niya: ((Sabunnal 
tuud in Allahu Ta'ala nagwahi pa Ka'bah "Bang sadja bukun lupa' sin 
Karbala' di' ta kaw mulliyahun, iban bang sadja way nasakup in lupa' 
Karbala' di' ta kaw papanjarihun iban sin bay (Baytullahil Haram) 
amuin nahinang sabab kiyabansag mu, nah tutug kaw iban pagpasantap 
kaw, iban pagpatikupu' kaw halaum kahinaan ha di' kaw magtakkabbul 
ha lupa' Karbala'. Na' bang kaw di' magpatikupu' kaniya, in Aku 

I'l 

mungsi kaymu iban hitilakbu' ta kaw pa Apinarka Jahannam )) 

Hinang pa sin manga Rafidah in pagtibaw ha tampat hi Al-Husayn ha 
Karbala' labi apdal dain sin rukun hikalima amuin pagnaik hadji' pa 
Baytullahil haram!! nah nasabbut hi Al-Majlisi ha kitab niya ( Bihar 
Al-Anwar) dain kan Bashir Al-Dihan in agi niya: ((Laung ku kan Abu 
Abdillah: "Apabila aku di' makapaghadji', ubus madtu aku pa kubul hi 
Al-husayn? laung niya: "Marayaw tuud in hinang mu Bashir. Hisiyu 
siyu Mu'min in tumibaw (magmaksud) pa Kubul sin Al-Husayn ha 
kiyaingatan niya in kapatut sin kubul sin Al-Husayn ha bukun adlaw 
Bid (Haylaya) hisulat kaniya sin Allahu Ta'ala pahala' sin kawhaan (20) 
panghahadji' iban kawhaan (20) pang-uumra, iban pahala' sin kawhaan 
Jihad amuin nag-aagad iban sin Nabi Muhammad (Sallallahu 'Alayhi 
wa Sallam) atawa nag-aagad iban sin Imam Adil, iban hisiyu-siyu in 
tumibaw kaniya ha adlaw Arafah hisulat kaniya in pahala' hang-ibu 
(1000) panghahadji' iban hang-ibu pang-uumra, iban hang-ibu pagjihad 
sarta' iban sin Nabi atawa sarta' iban sin Imam Adil)). 

Ha kitab pa ini, in bayta' nila sabunnal tuud in manga mamimisita 
(maninibaw) ha tampat hi Al-Husayn in sila sutsi, adapun in manga tau 
ha paghadjian ha adlaw Arafah in sila manga anak jina (anak 
halambiyara') piyakalayu' sin Allah!! ((bayta' dain kan Ali bin Asbat 
dain kan Abi Abdillah laung niya: sabunnal tuud in Allahu Ta'ala siya 
in muna-muna umatud pa manga bisita sin kubul sin Al-Husayn ha 

- Bihar Al-Anwar 10/107 

adlaw Arafah. Laung niya: iyasubu ku siya: "Ha di' pa siya (Allah) 
makaatud pa manga nag-uukup ha Arafah? Sambung niya: Huun. 
Laung ku: biya' diin yadtu? laung niya: sabunnal tuud in manga sila 
nag-uukup ha Arafah awn nakalamud kanila manga anak jina ampa in 
manga bisita ha Karbala' misan hangkatau' wayruun anak jina 

Laung sin guru nila hi Ali Alsis-tani ha kitab niya (Minhaj As-Salihin) 
(In sambahayang ha manga tampat labi apdal dain sin sambahayang ha 
kamasjid-masjiran!! Laung niya ha masa-alla umbul 562 "Sunnat in 
mag sambahayang ha manga tampat sin kaimaman, Na' awn pa 
nagbayta' sin labi apdal dain ha sambahayang hakamasjid-masjiran" 
Awn hambuuk riwayat "In sambahayang ha tampat sin Baginda Ali bin 
Abi Talib labi in pahala' niya dain sin duwang-gatus ngaibu (200,000) 
sambahayang hakamasjiran"7^ 

Miyabut pa in kalabbawan sin panglaggu' nila ha karbala' ha bayta' sin 
hambuuk guru nila pagnganan hi Abbas Al-Kashanie ha kitab niya 
(Masabih Al-Jinan) laung niya: ((Na' way pagduwa-ruwa, siyana in 
samulliya-mulliya lupa' (tampat) ha Agama Islam, mataud bayta' 
hakaHadith-hadithan amuin riwayat pasal sin kamulliyahan niya. In 
kamulliyahan ini wala' kiyarihil ha kaibanan lugal. Nah in kaawnan 
niya (Karbala') lupa' mulliya iban mahabarakat sin Allahu Ta'ala, iban 
lupa' sin Allahu Ta'ala patikupu', nagpapatikupu', iban lupa' napi' sin 
Allahu Ta'ala iban lupa' salamat in tau halaum niya iban lupa' 
mabarakat iban lupa' mulliya sin Allah iban sin Rasul niya. Iban Qiblat 
sin Islam, iban dain ha manga lupa' amuin kabayaan sin Allah pagtag- 
iypunan siya duun iban pagdua-ahan, iban tampat sin Allah amuin lupa' 
niya ubat sin kasakit-sakitan, na' in kalabbiyan iban kalagguan natipun 
ha lugal ini way kabakan mu sibu' niya dain ha manga katampat- 
tampatan di ha Dunya misan pa in Ka'bah.^^ 

Bayta' ha kitab (Al-mizar) kan Muhammad Al-Nu'man diyanglayan 
kan Shiekh Al-Mufid, ha tungud sin kalabbiyan sin Masjid Al-kufa: 


Bihar Al-Anwar 85/98 

Minhaj As-Salihin kan Al-Sistani 1/187 

Masabih Al-Jinan kan Al-Kashani page 360 

Bayta' dain kan Abi Ja'far Al-Baqir laung niya: ((Bang sadja 
kiyaingatan sin manusiya' bang unu in aun ha Masjid Kufa (kalabbiyan 
sin pagbisita kaniya) na' tartantu tuud pagtagamahan nila tulakun mis an 
pa in kaawnan nila dain ha hula' malayu', sabunnal tuud in 
sambahayang fardu' di ha Masjid Kufa, in pahala' niya biya' sin Hadji', 

77 

iban in sambahayang sunnat in pahala biya' umra. 

Bayta' pa ha kitab ini ha Bab (Duwa-a ha waktu tumindug ha taas 
kubul) dain ha damikkiyan yadtu hi isarat/hitunyuk niya in lima niya 
tun ampa siya dumuwa-a sin duwa-a mahaba'. Dain ha manga duwa-a 
ini: (Miyari aku kaymu timibaw pangayuun ku in tumutug (tumaptap) 
in siki ku ha paghijra man kaymu, kiyaingatan ku sabunnal tuud in 
Allahu Ta'ala hi-ig niya in kasusahan ha sabab niyu, iban ha sabab niyu 
pagpanaugun in rahmat, iban ha sabab niyu piyakamdus in gumi, iban 
ha sabab niyu piyatutug sin Allahu Ta'ala in kabudburan, sabunnal tuud 
nangarap aku pa Tuhan ku sumuluhan kaymu O kaw paghu' ku (Al- 
Husayn) in hikatukbal in manga miyaksud ku iban ampunun in katan 
dusa ku 

Dungdungi kunu' taymanghud ku namamassa bang biya' diin in 
kashirikan nila ha pagpangayu' nila duwa-a puas ha Allahu Ta'ala ha 
pagtukbal sin manga hajat iban pangayu' kaampunan sin manga dusa 
nila ha manusiya', biya' diin yan!! sabunnal tuud in Allahu Ta'ala 
nagpalman: 

135;u' L>^j] 

"Iban way mangampuni sin manga paldusahan puas in Allahu Ta'ala" 
(Surah Al-Imran ayat 135). Magpatilibun kitaniyu ha Allahu Ta'ala dain ha 
kashirikan. 

- Al-mizar kan Shiekh Al-Mufid page 20 

- Al-mizar kan Shiekh Al-Mufid page 99 

? Alu»]| JaI Cjifi3 


UNU IN PIYAGBIDDAAN HA ANTARA' SIN SHI'AH RAPID AH 
IB AN SIN AHLUS SUNNAH? 

Laung hi Nizamuddin Muhammad Al-A'dhamie ha panagnaan sin kitab 
(As-Shi'ah wal Mut'ah): ((Sabunnal tuud in piyagsulangan ha antara' 
namu' (Shi'ah) iban sila (Ahlus Sunnah) bukun nasusun ha hukuman 
fiqhi biya' sin mas-ala Mut'ah... tantu bukun, sabunnal tuud in 
piyagsulangan ha puunan amura in piyagsulangan ha katan usul, huun 
in piyagbiddaan ha Al-aqeeda kakitaan siya ha parakala' dumatung ini: 

1- In manga Rafidah namung sila sabunnal tuud in Qur'an 
kiyapindahan iban kulang. In pamung natu' (manga kitaniyu Ahlus 
Sunnah): sabunnal tuud in Qur'an kallam sin Allahu Ta'ala jukup 
way kulang, way iban di' tuud siya kapindahan, karagdagan, 
kagantian sampay pa adlaw Kiyamat. Palman sin Allahu Ta'ala: 

aJ Ijjj 111^ L>^ 1^1] 

"Sabunnal tuud kami in nagpaturun sin Qur'an iban sabunnal tuud 
kami in namamarihala' kaniya "(Surah Al-hijr ayat 9). 

2- In manga Rafidah namung sila sabunnal tuud in manga sahabat sin 
Rasulullah (Sallallahu 'Alayhi wa Sallam) puas sin kaibanan in sila 
nagmurtad pagpuas kawapat ha Rasulullah (Sallallahu 'Alayhi wa 
Sallam) iban timaykud sila haka Islam, iban hiyayanat nila in 
amanat iban sin Agama, labi awla na in tuw (3) khalifa; Abubakar, 
Umar iban Uthman. Dain ha damikkiyan yan ha pamaham nila in 
tuw sahabat ini landu' in kakupulan iban kalawngan. 

In kitaniyu (Ahlus Sunnah) mamung kitaniyu: sabunnal tuud in 
manga sahabat sin Rasulullah (Sallallahu 'Alayhi wa Sallam) silana 
in sarayaw-rayaw manusiya' puas sin kanabihan - salawatullahi 
alayhim 'aj-ma'iyn - in sila katan Adil (mabuntul) di' sila 

magpanghimuting ha Nabi nila, iban in sila katan kapanghalapan 
(kapangandulan). 

3- In manga Rafidah namung sila: In manga kaimaman - kaimaman 
sin Rafidah - Hagpu' tagduwa Imam, in sila di' magkalaung, kiya- 
iingatan nila in gha-ib iban kiya-iingatan nila in katan ilmu' amuin 
piya-ingat ha manga Malaikat iban kanabihan iban karasulan, iban 
kiya-iingatan nila in ilmu' nakauna iban susungun, way makatapuk 
kanila hangsulag unu-unu, iban in sila kahatihan nila in katan 
bahasa ha Dunya iban in katan gumi hapag milik nila. 

In pamung taniyu: sabunnal tuud in sila (Hangpu' tagduwa Imam 
sin Shi'ah) manusiya' sadja biya' da sin kaibanan manusiya' way 
piyagbiddaan ha antara nila, aun dain kanila tagapanghati ha Shara', 
ilmuan iban kanakuraan. Di' taniyu' sila sipatun sin sipat wala' nila 
piyagsipat pa baran nila, in yadtu piyanglangan pa nila.^^ 


? Aluol Laj ? f ^jj ^ s UAc. La 

UNU IN AQEEDAH SIN RAEIDA HA TUNGUD SIN ADEAW 
ASHURA' ? IBAN UNU IN KAEABBIYAN NIYA KANIEA ? 

Sabunnal tuud in manga Rafidah magpaawn sila pag-imun- 
imun, pagkarukkaan sarta' iban pagmatay ha karandanan iban ha 
mayran. Magtamung sila panamung itum tanda' pagmasusa nila ha 
waktu kashaheed kan Husayn (r.a) ha hangpu' kasubangan sin bulan 
Muharram sakahaba' tahun, in i'tiqad nila, in ini dain ha sarayaw- 
rayaw hinang hikasuuk pa Tuhan Rabul A-lameen. Na' magsampak 
sila sin pisngi/ta'ping nila, magduk-duk sila sin daghal nila iban sin 
taykud nila, iban gisi'un nila in tamungun nila ha unahan sarta' iban 
pagtangis iban pagsilawak nila magtawag: Ya Husayn!! Ya 


Muqaddimah ha Kitab (Al-She'ah wal Mut'ah page 6) 

Husayn!! Labi luba' na ha hikahangpu' kasubangan sin tiyap-tiyap 
bulan Muharram. Iban sambil in usalun nila hipamukpuk pa baran 
nila kadina basi' iban utak (atawa puddang hilagut pa no iban baran 
nila) biya' sin magkajatu ha hula' amuin piyaghuhulaan sin manga 
Rafidah biya' na sin hula' Iran. 

In manga kaguruhan nila mamulansang pa kanila sin kakahinang 
karupangan bihaini amuin mahinang sila gugura'-guraun sin katan 
mahadjana'. Na' iyasubu in hambuuk guru nila dakula' pag-nganan 
hi Muhammad Hasan Al-Kashif Al-Ghitaa' sin parakala' 
paghinangun sin manga tumpukan niya biya' sin maglubak, 

magpuk-puk, magsampak. in sambung niya: sabunnal tuud in 

hinang yan mabista siya dain ha manga panglaggu'i ha pardaakan 
sin Allahu Ta'ala 

"Hisiyu-siyu in manglaggu' sin pardaakan sin Allahu Ta'ala na' 
sabunnal tuud in yan tanda' sin aun pagmabuga' ha pangatayan " 
(Surah Al-Hadj ayat 32.) 


UNU IN AQEEDA SIN RAEIDAH HA 
TUNGUD SIN PAGSAPA (HA PAGNAKURA') ? 

Biylang sin manga Rafidah in katan pamarinta puas sin pamarinta sin 
hangpu' tagduwa (12) Imam pamarinta ba'tal, bayta' ha kitab (Al-kafi ha 
lilayan hi Al-Mazandarani) iban ha kitab (Al-ghiba) kan Al-Nu'manie 

- In karupangan ini amuin pagpaunun nila tiyap-tiyap tahun, sabunnal tuud in ini 
piyanglangan sin panghu' jungjungan Rasulullah (Sallallahu 'Alayhi wa Sallam) ha 
Hadith niya riwayat hi Muslim umbul (103) ha tungud pagsampak sin pisngi iban paggisi' 
sin tamungun.... Sagawa' in manga Rafidah di' sila kumahagad sin Hadith sin Rasul 
(Sallallahu 'Alayhi wa Sallam) sabab sila na in saputing-puting tumpukan amuin 
nanghimuting ha Rasul (Sallallahu 'Alayhi wa Sallam). 

bayta' dain kan Abi Ja'far laung niya: ((In tiyap-tiyap panji angkatun muna 
dain sin panji hi Al-Mahdi in tagdapu niya Tagut (anyaya).*^ 

Iban di' maharus pagtaatan in nakura' bukun dain ha Allahu Ta'ala 
malaingkan subay sadja labay Taqiyyah. In nakura' anyaya amuin di' 
mapatut magnakura', in pag-iyanun nila manga kanakuraan amuna in 
manga kanakuraan muslim puas sin kanakuraan nila. Ha pag-uhanan sin 
manga Khalifa (r.a.) biya' kan Abubakar, Umar iban hi Uthman. 

Laung sin hambuuk Rafidah hi Al-Majlisi hambuuk siya dain ha manga 
manglalaung kanila, tagdapu sin kitab (Bihar Al-Anwar) ha tungud sin tuw 
(3) khalifa (Abubakar, Umar iban Uthman): (( Sabunnal tuud in kaawnan 
nila (tuw khalifa ini) nangagaw kunu' pagnakura', anyaya, manga murtad 
liya'nat sila sin Allahu Ta'ala iban na sin hisiyu-siyu in miyagad kanila ha 

oo 

panganyaya nila ha manga Ahlul bayt nakauna iban nakahuli)) 

Yan in bayta' sin Imam, Guru nila hi Al-Majlisi amuin biylang in kitab 
niya dain ha manga sahalga'-halga' kitab ha panggura'-gura' ha manga 
sarayaw-rayaw manusiya' puas sin karasulan sin Allahu Ta'ala iban 
kanabihan Niya. 

Ha sabab yadtu bang duunun ta ha manga puunan sin pikilan (pangahagad) 
nila ha tungud sin manga nakura' sin manga muslim bista nila in katan 
timatabang kanila tagut (mangliliyu lakad ha Shara' sin Tuhan) iban tau 
manganganyaya. Riwayat hi Al-Kulainie dain kan Umar bin Handzala 
laung niya: ((lyasubu ku hi Abu Abdillah ha tungud sin duwa usug dain ha 
manga panaiban namu' (Shi'ah) apabila aun piyagba'lihan ha antara sin sila 
duwa ha Agama atawa ha pagbahagi' alta' ubus nagpahukum sila pa sultan 
iban pa huwis: Unu maharus kanila yadtu (magpahukum pa sultan iban 
huwis)? Laung niya: Hisiyu-siyu in madtu kanila magpahukum sibu' da 
hakasabunnalan iban hakabatilan ampa niya tiyayma' nah, sabunnal tuud 
tiyayma' niya ha bukun dan halal misan pa in kapatut kaniya, sabab 


oi 

- Al-kafi ha lilayan hi Al-Mazindarani (12/371) iban kitaa ha kitab Al-Bihar (25/113) 
Al-bihar kan Al-Majlisi (4/385 ) 

sabunnal tuud in siya tiyayma' niya dain ha hukuman sin tagut- 
manganganyaya))^^ 

Laung hi Khomaini ha kitab niya (Al-Hukuma Al-Islamiya) sugpat sin 
himumungan nila ini: ((In baran sin Imam piyanglangan niya in madtu pa 
kasultanan, kanakuraan iban pa manga huwis nila, mabista in pagkadtu 
kanila, pagkadtu pa tagut 

Bayta' ha kitab nila (Al-Taqiyya fi fiqhi Ahlil bayt) ha bahagi' (chapter) 9 
ha tungud sin Taqiyya (pagpakita sin day aw ha lahir, pagtapuk sin kangian 
ha batin) ha Jihad. In ini hukuman sin pangagadji' hi Shiekh Ayatullah Al- 
Hadz Al-Shiekh Muslim Al-Daawarie ha himumungan niya ha pasal sin 
hinang hababaan sin sultan manganganyaya, in maksud sin sultan 
manganganyaya hatiniya nakura' Sunni. Na', laung niya: ((In maghinang 
hababaan sin sultan napuruk ha tuw (3) bahagi': Masuhul in maghinang 
hababaan sin sultan in maksud niya pagdihil kasanyangan ha manga 
Mu'min (in maksud sin manga Mu'min hatiniya Shi'ah, sabab in danglay 
sin Rafidah ha baran nila manga Mu'min) iban pagtunay sin hikarayaw 
kanila iban sin hajat nila. In hukuman sin bahagian ini Al-Istihbab 
(Marayaw atawa Sunnat) amuyan in matampal riwayat ha tungud sin 
Targheeb (pagpasub maghinang). Iban masuhul in maghinang hababaan 
nila in maksud karna' sin kabuhianan iban pagpasanyang sin ginhawa 
baran. In hukuman sin bahagian ini Al-jawaz alal karaha (harus sarta' awn 
pagkamakru niya) na' bang in siya nakarihil kasanyangan pa manga 
taymanghud niya Mu'minin iban nakatabang kanila kiyatunay niya in hajat 
nila, in yadtu hikapapas sin dusa niya. Aun masuhul in maghinang 
hababaan nila liddaruwra (way dapat subay mu hinangun) iban hajat 
hasupaya makakaun iban makainum. In hukuman sin bahagian ini Al-ibaha 

oc 

wal jawaz bilaa karaha (jiyari iban harus) ha way kamakruhan niya)) 


Al-kafi kan Al-kalinie (1/67). 
Al-Tahdheeb (6/ 301). 

Man la yahdumhu Al-faqeeh ( 3/5 ) 

- Alhukuma Al-Islamiyya page 74 
Al-Taqiyya fi fiqhi Ahlil bayt ( 2/153 ) 

In hikapamung ku: Kitaa kunu' iban dungdungi marayaw taymanghud ku 
Muslim bang biya' diin in panghukum nila ha Ahlus Sunnah sin in sila tan 
mangi' manganganyaya!! Iban sin pagdihil nila hukuman amuin jiyari nila 
in maghinang ha babaan sin Ahlus Sunnah sarta' aun sarat. Dain ha manga 
sahalga'-halga' sarat ini, amuna in aun mumpaat, kapaiddahan ha manga 
Shi'ah hasupaya in mahinang hams iban makajari. In ini saksi' ha katauran. 
In Rafidah magtaat sadja sila ha nakura' bang in nakura' Rafidah da isab. 
Damikkiyan in sila di' maghinang ha unu-unu na lugal malaingkan subay 
nila katabangan in pagkahi nila iban tuyuan nila tuud ha diin-diin na in 
kagausan ha mapaig in Ahlus Sunnah dain ha hinang yaun hasupaya sila na 
in makapagbaya' ha katan parakala'. Bang mayan kitaniyu piyalayu' da sin 
Allahu Ta'ala dain ha manga kangian nila. 


UNU IN HUKUMAN PAGPASIBU' HA ANTARA SIN AHLUS 
SUNNAH IBAN SIN RAFIDAH? 

Mamarahi na taymanghud in bayta' hi Doctor Nasser Al-Qafari ha kitab 
niya (Mas-alatu Al-taqreeb) ha himumungan hikapitu, ha kabtangan niya- 
piyarihala' siya sin Allah- "Biya' diin in kapagpasibu' (atawa kapagpasuuk) 
ta ha antara' sin Ahlus Sunnah iban sin manga nanggugura'-gura' ha Kitab 
sin Allah iban tiyapsilan nila ha bukun ma'ana niya, iban ha nagdaawa sila 
sin awn piyaturun sin Allahu Ta'ala kakitab-kitaban pa kaimaman nila puas 
sin Qur'an. Iban ha pangatud nila in pagkaimam darajat pagkaNabi, iban in 
darajat sin kaimaman ha pangita' kanila biya' sin darajat sin kanabihan 
atawa kan labi pa dain hayadtu. Iban tiyapsilan nila in pag-ibadat tunggal 
pa Allahu Ta'ala amuin pardaakan sin katan karasulan ha bukun ma'ana 
niya tuman (sabunnal). In pangahagad nila in ibadat pa Allah amuna in 
pagtaat pa kaimaman, iban in pagshirik pa Allah amuna in pagtaat pa 
dugaing dain ha kaimaman. Iban kiyufur nila in manga sarayaw-rayaw 

kasahabatan sin Rasulullah (Sallallahu 'Alayhi wa Sallam). Iban hiyukum 
nila murtad in katan sahabat puas sin tuw (3) atawa upat (4) atawa pitu' (7) 
ha kaibanan bayta' sin riwayat nila, iban timungkilang sila ha kamatauran 
sin manga Muslimin (Sunni) ha parakala' aqeedah ha kaimaman iban 
kalappas dain ha dusa iban taqiyyah, iban biyayta' pa nila sin awn pagbalik 
sin kaimaman nila iban in parkala' ghaib kaingatan sin kaimaman nila iban 
sin paratsaya ha Al-bada'a" 


? ^ LiliJl J Jl Jfli U 

UNU IN HIMUMUNGAN SIN MANGA KAIMAMAN SALAF 
(NAKAUNA) IBAN KHALAF (NAKAHULI) HA TUNGUD SIN 

RAFIDAH ? 


Laung hi Shiekhul Islam Ibn Taymiyyah (kiya-ulungan siya sin Allah): 
((Kiyapagmawpakkatan sin manga tagapanghati in manga Rafidah sila na 
in saputing-puting tumpukan, in sipat pagputing kanila dain pa sin awwal- 
daan, ha sabab ini kiya-iingatan sin manga kaimaman sin Islam in manga 
Rafidah nakabidda' sabab sin land sin puting nila)). 

Laung hi Ash-hab ibn Abdil Aziz: ((Naasubu hi Imam Malik (kiya-ulungan 
siya sin Allah) ha tungud sin Rafidah. Na' laung niya: Ayaw kaw duma 
magbissara kanila iban ayaw kaw kumawa' riwayat (bayta') dain kanila 
sabunnal tuud in sila yan putingan. Iban laung pa hi Imam Malik (r.h.): 
Amuin magpamung-mung, magpanggura'-gura' ha manga sahabat sin 

Mas-alatu al-Taqreeb kan Shiekh Dr. Nasser Al-Qafari (2/302) 

In ma'ana sin Al-bada'a siya na in paglahil puas sin kalawah atawa katapuk, atawa kan in 
ma'ana niya pagtagna' sin pikilan ba'gu. 

Rasulullah (Sallallahu 'Alayhi wa Sallam) way ngan nila iban way suku' 
nila ha Agama Islam)). 

Laung hi Ibnu katheer (kiya-ulungan siya sin Allah) ha ma'ana sin palman 
sin Allahu Ta'ala: 


cJ ^ h ^ h A ^ 1 

.i'?' •». >i,. '•'•'• '.Si-*. > iS^.*.> e> -> «' ' 2.9 i-» ^.19. ^i-9i ' t. i 




- C5^ ^ ^_5lujl.a Jalxlujla atlaiu 




"Hi Muhammad daak sin Allah iban in manga sahabat niya landu' in isug 
nila bang tungud pa manga kafir, iban nagkakasi liyasahi sila ha antara' 
nila. Kakitaan mu in sila ha hal nagruruku' nagsusujud karna' sin taud sin 
sambahayang nila, nagmumuhut-muhut sila sin pahala', tungbas, karidaan 
iban Surga' dain ha Allahu Ta'ala. kakilahan mu sila ha alamat (tanda') 
nakabidda' ha pamayhuan nila sabab sin taud sin sujud nila ha 
pagsambahayangan, yan in sipat nila kiyabayta' ha kitab tawrat (kitab 
piyaturun kan Musa) iban ha kitab injil (kitab piyaturun kan Eisa) in 
kahantang nila biya' sin binhi' tiyanum.... 

Laung niya: ((Ha ayat ini piyaguwa' hi Imam Malik (kiya-ulungan siya sin 
Allah) ha riwayat dain kaniya, kiyufur niya in manga Rafidah amuin 
madugal, mabungsi sila ha manga sahabat (Radhiyallahu ’Anhum) laung 
niya: sabab sabunnal tuud in sila (manga Rafidah) mabungsi sila ha manga 
sahabat, hisiyu-siyu in marugal ha manga sahabat (r.a.) na' in siya mabista 
kafir sabab sin ayat ini)) 


Laung hi Imam Al-qurtubi (kiya-ulungan siya sin Allah): ((Sabunnal tuud 
landu' in dayaw sin himumungan hi Imam Malik iban kimugdan in ta'wilan 
niya sin ayat ini, nah' hisiyu-siyu in ngumi' ha hambuuk dain kanila 
(manga sahabat ) atawa kan manggura'-gura, na' sabunnal tuud siyulak 

0-7 

niya in Allahu Ta'ala iban biya'tal in kashara'saraan sin manga Muslim )) 

- Usuol Al-Majhab Al-Shi'ah Al-Imamiyyah Al-Isna Ashariyya kan Dr. Nasser Al- 
Qafari ( 3/1250) 

Iban laung hi Abu Hatim: ((Bayta' kamu' hi Harmalah laung niya: 
diyungug ku hi Imam Shafi-e (kiya-ulungan siya sin Allah) 
naghimumungan, laung niya: Way aku nakita' hangkatau saksi'an ku 
nakalandu' in puting niya dain ha Rafidah)). 

Iban laung hi Muammil ibn Ahhab : ((Diyungug ku hi Yazeed bin Haroon 
naghimumungan: hisulat in bayta' sin tiyap-tiyap maghihinang bid'a 
apabila siya di' magpanatawag pa hinang bid'a puas in Rafidah sabunnal 
tuud in sila magputing)). 

Iban laung hi Muhammad bin Sa-eed Al-Asbahani: ((Diyungug ku hi 
Sharik naghimumungan: taymaa in ilmu' ha hisiyu-siyu in hipagbak mu 
puas in Rafidah (ayaw kaw tumayma'), sabunnnal tuud in sila 
maghinanghinang Hadith ampa nila kawaun agama)). Hi Sharik siya na in 
hi Sharik ibn Abdullah, Qadi ( huwis ) sin Al-koufa. 

Iban laung hi Muawiyah: ((Diyungug ku hi A1 A'mash naghimumungan: 
lyabutan ku in manga manusiya' iban unu-unu na in hipagngan nila kanila 
puas in manga putingan)). Hatiniya; amuin manga panaiban hi Al-Mugira 
bin Saeed hambuuk Rafidah putingan biya' sin bayta' hi Imam Al- 
zahabi))^^ 

Laung hi Shiekhul islam Ibnu Taymiya (kiya-ulungan siya sin Allah) 
sugpat sin manga himumungan sin manga kaimaman nakauna (salaf): 
((Adapun in Rafidah in puunan sin bid'a nila dain ha kufur, mataud kanila 
in puting, iban in sila mag-ikrar sin yadtu (pagputing) ha waktu sila 
naghimumungan: In agama namu' "At-Taqiya", in Taqiya siya na in 
maghimumungan in hangkatau dain kanila hilapal sin dila niya dugaing in 
halaum pangatayan niya, amuna yan in puting iban nifak-hinang 
pangdupang/pangakkal. ))^^ 

Laung hi Abdullah bin Ahmad ibn Hanbal (kiya-ulungan siya sin Allah): (( 
lyasubu ku hi ama ha tungud sin Rafidah, laung niya: sila na in 

- Minhaj Assunnah kan Shiekhul islam Ibnu Taymiya ( 1/59-60 ) 

Minhaj Assunnah kan Shiekhul islam Ibnu Taymiya ( 1/68 ) 

magpamung-mung iban magpanggura'-gura' ha Abubakar iban Umar)). 
Naasubu hi Imam Ahmad ha tungud kan Abubakar iban Umar, nah laung 
niya: pangayu-e niyu sila karuwa (pa Allah) rahmat iban pamuas kaw dain 
ha hisiyu-siyu na in maastul, marugal kanila ))^'^ 

Riwayat dain kan Al-khallal dain kan Abubakar Al-Marwazi in siya 
naghimumungan: ((lyasubu ku hi Aba Abdillah ha tungud sin tau 
magpamung-mung ha Abubakar iban Umar iban Aisha, laung niya : Bukun 
na siya halaum likusan sin agama Islam ))^' 

Iban riwayat hi Al-khallal laung niya: ((biyaytaan aku hi Harb bin Ismael 
Al-karmani laung niya: Piyagbalik-balikan hi Musa bin Haruon bin Ziad 
laung niya: Diyungug ku hi Al-firyabi iyasubu sin hambuuk usug ha 
tungud sin namumg-mung kan Abubakar , laung niya: Kafir. Laung sin 
nangasubu : Unu sambahayangun pa baha' siya ? laung niya : di' )f^ 

Laung hi Ibnu Hazim (kiya-ulungan siya sin Allah) ha tungud sin Rafidah 
ha waktu naglugat (nag-debate) iban sin nasara (Kristiyan) diyarahan siya 
manga kitab sin Rafidah hipangjawab kaniya, laung niya: ((sabunnal tuud 
in Rafidah bukun sila manga muslim, iban in himumungang nila bukun 
dalil ha agama, in siya hambuuk tumpukan naaun in puunan niya puas 
kawapat sin Rasulullah (Sallallahu 'Alayhi wa Sallam) kawhaan taglima 
tahun (25 yrs.), in kaaunan sin puunan niya panayma-e sin siyu-siyu in 
diyusdus sin Allahu Ta'ala amuin nanghinang kangian ha Islam, iban siya 
na in tumpukan miyamagad sin limpa sin Yahudi iban Nasara ha pagputing 
iban pagkufur )f^ 

- Al-masa-il wal rasa-il Al-marwiya anil Imam Ahmad bin Hanbal kan Abdul Ilaah bin 

Sulayman Al-ahmadi ( 2/357 ) 

- Al-sunnah kan Al-khallal ( 3/493 ) . Iban in himumungan yan dain kan Imam Ahmad 
ha tmgud sin Rafida in sila kafir. 

Al-sunnah kan Al-khallal ( 3/499 ) 

- Al-fasl wal Nihal kan Ibnu Hajam ( 2/78 ) 

Iban laung hi Abu Zar-a Al-Razie: ((Bang kaw Makita' tau mamung-mung, 
mangbaba'-baba' ha hangkatau dain ha manga kasahabatan sin Rasulullah 
(Sallallahu 'Alayhi wa Sallam) na' ingata in siya kafir-munapik)). 

lyasubu in (Permanent Committee in Fatwa) ha Saudi 

Arabia sin pangasubu dimatung kanila in asubu: In aku yari ha North 
border masuuk pa Iraq iban sin manga panaiban ku, aun dain ha manga 
panaiban ku tumpukan nagmamazhab Al-Ja'fariya, in kaibanan dain kanila 
di' magkaun sin sumbay-an nila, aun kaibanan isab magkaun, in pangsubu 
namu' : Unu halal kamu' kumaun sin sumbay-an nila ha kiyaingatan namu' 
in sila bang sila kugdanan mudarat iban datungan kasigpitan aramala iban 
kasanyangan in tawagun hi Ali iban hi Hasan iban hi Husayn iban 
kanakuraan nila? 

In jawab sin "Permanent Committee in Fatwa" ha pag-uhanan hi Shiekh 
Abdul Aziz Bin Baz iban hi Shiekh Abdurajak Afifi iban hi Shiekh 
Abdullah bin Ghudayyan iban hi Shiekh Abdullah bin Qu'uod : 

In jawab: In pudji tunggal ha Allahu Ta'ala, salawat iban salam ha panghu' 
natu jungjungan Rasulullah iban na sin ahli iban na sin manga sahabat 
niya, mahuli: 

Bang in kaaunan sin parakala' biya' sin siyabbut sin tau nangasubu aun 
dain ha manga panaiban niya nagmamazhab Ja'fariya in pagtawagun nila hi 
Ali, Hasan, Husayn iban sin kanakuraan nila, na' in sila mushrikuun 
(nagsusumba dugaing dain ha Allahu Ta'ala) in sila murtad magpatilibun 
kita pa Allah. Di' maharus kaunun in sumbay-an nila (bukun halal) sabab 
sabunnal tuud maitung na siya patay misan pa nila Bismillahan (sabbutan 
Ngan sin Allah). 

Naasubu hi Shiekh Abdullah Al-jibrin, in pangusbu dimatung: aun ha hula' 
namu' tau in siya dain ha manga Rafidah, in siya magsusumba-i' 
pagtaabbitun siya sin Ahlus Sunnah magsumba-i' sin (manga hayup) 
susumbay-un nila, damikkiyan aun kaibanan restaurant (lugal pagkakaunan 

- Ha kitab Fatawa Al-Lujna Al-Daima lil-iftaa vol.2 pg 263 

labay bayaran) in magsusumba-i' kanila amuin tau yaun dain ha manga 
Rafidah iban pa dugaing dain kaniya dain ha manga Rafidah in hinang nila 
magsusumba-i' daisab. Unu in hukuman magsumadja kaw ha tau Rafidah 
bihaini iban na sin manga sumalupa ha kakahinang niya? iban unu in 
hukuman sin sumbay-an niya? unu halal siya atawa haram? mangayu' kami 
fatwa kaymu -dihilan kamu pahala' sin Allahu Ta'ala. 

[Jawab]: Wa alaykumussalam wa rahmatullahi wa barakatuhu, mahuli: Na' 
in sumbay-an sin Rafidah bukun halal iban di' maharus kaunun in sumba- 
i'an niya, na' sabunnal tuud kamatauran sin Rafidah mushrikun, in sila ha 
waktu datungan aramala atawa kan bang hakasigpitan iban ha kasanyangan 
sampay ha Arafat iban pagtawaf (ha Ka'bah) iban pagsa-i (ha Safa iban 
Marwa) in tagun nila (pagpangayu'-ngayu'an) hi Ali bin Abi Talib 
(kiyaridaan siya sin Allah) iban tagun nila in manga anak niya iban sin 
manga kaimaman nila biyah sin pagkarungugan namu' daran, in ini shirik 
salaggu'-laggu' iban pagmurtad ha Agama Islam, in hukuman mapatut na 
sila bunuun sin manga kanakuraan atawa qadi' sin manga muslim amuin 
piyamamarinta nila in shara' sin Agama Islam. 

Damikkiyan in sila sipatun nila hi Ali sin sipat di' mapatut hipagsipat 
malaingkan Allahu Ta'ala, biya' sin pagkarungugan namu' ha Arafat, ha 
kahalan yadtu in sila murtad sabab hiynang nila hi Ali tuhan nagpapanjari, 
iban makapagbaya' sin piyapanjari, iban makaingat sin ghaib, iban siya in 
tagmilik sin kangian iban karayawan iban duaging pa dain ha yadtu. 

Damikkiyan in sila nang gugura' gura' ha kasabunnalan sin Qur'an, in 
pamaratsaya nila pindahan, giyantian, kiyulangan kunu' sin manga sahabat 
in kamatauran halaum sin Qur'an amuin manunjuki pa Ahlul bayt iban sin 
kuntara nila, di' sila magad ha Qur'an iban in pangatud nila di' siya 
hikapagdalil. 

Damikkiyan sabunnal tuud in sila (manga Shi'ah-Rafidah) nanggugura'- 
gura' (iban nanunukna') ha manga panghu' sin manga sahabat biya' sin tuw 
(3) khalifa (Abubakar, Umar, Uthman) iban sin kaibanan hangpu' amuin 
jiyanjian makasud Surga', iban nang-gura-gura' sila ha manga kaasawahan 
sin Rasulullah (Sallallahu 'Alayhi wa Sallam) inah sin katan Mu'minin, 
iban ha manga sahabat tanug (bantug) biya' kan Anas, Jaber, iban Abu 

Hurayra iban sin dugaing dain kanila, di' nila taymaun in manga riwayat 
nila kahadith-hadithan, sabunnal tuud ha pangatud nila in manga sahabat 
ini manga kafir! Iban di' sila magtayma' sin manga kahadith-hadithan 
riwayat hi Imam Bukhari iban Imam Muslim puas sin Hadith tungud pa 
Ahlul bayt sadja, in kiyukumpitan nila kahadith-hadithan puting katan 
atawa kan in himumungan nila wayruun dalil niya, iban damikkiyan in sila 
naghinang sin kakahinang munafik maghimumungan sila dugaing in 
halaum pangatayan nila, iban tiyatapuk nila in kangian nila kaymu iban in 
pamung nila: (Hisiyu-si}^ in way Taqiyya niya (pagpatampal sin 
karayawan iban pagtapuk sin kangian) way pag-Agama niya). 

Ayaw kaw kumahangad sin panawag-tawag nila ha tungud sin 

pagtaymanghud iban pagkasi-lasa . iban dugaing hayan, in NIFAK 

(hinang pagmunafik) bista nila dain ha Aqeedah nila, palayuun kitaniyu sin 
Allahu Ta'ala dain ha kangian nila, salawat iban salam ha panghu' natu' 
jungjungan Rasulullah (Sallallahu 'Alayhi wa Sallam) iban ha ahli niya 
iban ha katan sahabat niya.^^ 


SURATUL WILAYA AMUIN HUNA' HUNA' 
SIN SHI'AH INIG HA QUR'AN 


Dain ha kitab (faslul khitab): 


jjljljJ 

O kamu manga namamaratsaya! pamaratsaya kamu ha duwa sahaya amuin 
piyaturun namu' mamayta' kaniyu sin kaa-yat ayatan ku iban magpaanib 
kaniyu sin siksa' ha adlaw Kiyamat. 

- in Fatwa ini guwa' daing kan Shiekh Abdulla Al-Jibrin puas sin diyatungan siya 
pangasubu ha hukuman sin pagsumadja iban sin Rafidah ha tahun 1414H., mabaya' aku 
hipasawa in piyagdumwa mwahan sin hi Shiekh Jibril siya in nanunggali nangufur ha 
manga Rafidah, ampa in kaul bunnal (amuna in) sabunnal tuud in manga kaimaman sin 
Salaf iban Khalaf kiyupur nila in tumpukan ini ha damikkiyan sin tindugan dalil iban 
puklas sila daing ha udzul kaawam amuin manjarina sila hukumun kupur/kafir. 

Duwa sahaya Magsahaya siyahayahi kaniya pa kaniya iban aku in labi 
makarungug iban labi makahati. 

^ jAal L-a .IxJ ^y-a Ij^)^ ^ ^ *'' ^u) 

^^Ic. Laj ^a^Lajj 

Sabunnal tuud in manga sila timutunay iban sin Rasul niya sin kaayat- 
ayatan kanilana in kaSulga' sulgaan masanyang (bihaini) iban in manga sila 
nagkufur puas nila namaratsaya, sabab ha panglarak nila sin iman nila 
parjanjian nila iban unu unu na in jiyanji' kanila sin Rasul hitilakbu sila pa 
Jahannam. 




lyanyaya nila in ginhawa baran nila iban wala' nila iyagad in 
kiyapagwasiyatan sin Rasul, sila na yadtu in painumun sin iinuman 
kimaruk in pasu' niya ha Narka'. 


Sabunnal tuud in Allahu Ta'ala piyasahaya niya in pitung lapis langit iban 
lupa' ha kabayaan niya iban pini' niya dain ha manga Malaikat iban jiyari 
niya dain ha manga muhminin, in Allahu Ta'ala limaya siya ha piyapanjari 
niya way tuhan mapatut pagtag-iypunan malaingkan Siya baing-ulungun 
iban baing-kasihun. 


Bunnal tuud tipu sin manga sila nakauna in karasulan nila nah nagbalik 
kanila in katitipuhan nila sabunnal tuud in siksa' ku landuh in bisa niya. 


Sabunnal tuud liyapnas sin Allahu Ta'ala hi Aad iban hi Thamuod sabab 
sin kakahinang nila iban hiynang Niya sila kaniyu pamintangan di' ka 
kamu magmabuga' pa Allah. 


Iban hi Fir'aun iban sin katan miyagad kaniya liddup ku sila sabab sin 
kajaruhakaan nila kan Musa iban kan Haroon. 


Hasupaya mahinang niyu pamintangan iban sabunnal tuud in kamatauran 
niyu fasikun (bardusa nalalaung). 

Sabunnal tuud in Allahu Ta'ala tipunun sila ha parang Mahshar nah di' sila 
makasambung ha waktu nila asubuhun. 

Nah sabunnal tuud in Jahannam huhulaan nila iban sabunnal tuud in 
Allahu Ta'ala labi makahati iban labi makaingat. 

O kaw Rasul pasampaya in banda' ku sung da nila kaingatan. 

Bunnal tuud nalugi' na in manga sila amuin limayu' ha manga pardaakan 
ku iban hukuman ku. 

In hantang sin manga sila timutunay sin parjanjian mu sabunnal tuud 
tungbasan ku sila kasulga' sulgaan masannang. 

Sabunnal tuud in Allah, Siya in mangangampun iban mangdirihil pahala' 
salaggu' laggu'. 

Iban sabunnal tuud hi Ali dain ha manga nagmamabuga'. 

Iban sabunnal tuud hitunay namu' in hak niya ha adlaw Mahuli. 

Wala namu' piyahilpahil liyupa in nanganyaya kaniya. 

Iban miyulliya namu' siya ha katan ahli mu. 

Nah sabunnal tuud in siya iban sin kaluarga niya landu' in kasabar. 

Iban sabunnal tuud in kuntara nila imam (nakura) sin manga jahallis. 

Pamungan ha manga sila nagkufur puas nila namaratsaya miyuhut-muhut 
niyu in pangari-ngari ha Dunya iban nag-us-us kamu sin pagdunya 
kiyalupahan niyu in tiyatagama kaniyu sin Allah iban Rasul niya iban 
liyarak niyu in parjanjian puas sin pamunnal kaniya iban dihilan namu' 
kamu upamahan, tanda' kalu in kamu kahidayatan. 


O kaw Rasul sabunnal tuud piyaturun namu' kaymu in manga kaayat- 
ayatan, pardaakan halaum niya matampal hisiyu-siyu in igan Niya niyawa 

ha hal in siya muhmin iban hisiyu-siyu in mailing kaniya puas mu in sila 
lumahil da. 

Nah layu' kaw dain kanila sabunnal tuud in sila wala' kimakahagad. 
Sabunnal tuud in sila magbalik da man kamu. Ha adlaw amuin wayna 
makatabang kanila unu-unu iban dih sila kaulungan. Sabunnal tuud 
jahannam in paghulaan nila salama-lama. 

Nah sabbut kaw ha ngan sin tuhan mu iban magpa-aun kaw dain ha manga 
sumusujud. 

Sabunnal tuud piyara namu' hi Musa iban hi Haroun na' iyanyaya nila hi 
Haroun. Na' in magsabar labi marayaw. Ann na dain kanila hinang namu' 
amu' iban babuy iban liya'nat namu' sila sampay pa adlaw Mahuli. 

Na' pagsabar kaw sung nila ra kaingatan. Iban dihil namu' kaymu in 
babarapa hukuman biya' sin manga sila karasulan nakauna dain kaymu. 
Iban jiyari namu' kaw kanila pangandulan, kalu in sila magbalik da pa ran 
mabuntul. iban hisiyu-siyu in mailing, lumayu' ha pardaakan ku na' 
sabunnal tuud aku ra in uwian niya, na' magduyag-duyag na sila halaum 
sin kakufuran nila di ha Dunya, iban ayaw na asubuha in hal sin manga sila 
way pamaratsaya. 

O kaw Rasul biyutang namu' in parjanjian ha liug sin manga namaratsaya 
kaymu, na' kawaa siya iban pagpa-aun kaw dain ha manga magsusukur. 

Sabunnal tuud bang waktu dum in Baginda Ali mag-ibadat iban simusujud 
pa Allah, iban imaanib siya ha adlaw Mahuli iban miyumuhut-muhut niya 
in tungbas sin Tuhan niya. Pamungan unu magsibu' baha' in manga sila 
amuin nanganyaya iban ha hal in sila kiyaingatan nila in siksa' ku 
tiyatagama kanila. Hilibud namu' in kadina ha manga liug nila iban in sila 
ha hal nagsusun sin kakahinang nila. Sabunnal in kami dihilan Namu' kaw 
kakuyagan sabab in kaluarga' niya naghihinang marayaw. iban iyagad nila 
in pardaakan namu' wala' nila tiyaykuran,piyahil-pahil. 


Na' doon kanila in kasajahitraan iban rahmat dain kaku' ha kabuhi' nila 
iban kamatay. Ha adlaw buhiun sila magbalik iban in mulka' ku duun ha 

manga nanganyaya kanila pagpuas mu, sabunnal tuud in sila kaawman 
mangi' halaum kalugian. Iban ha amuin manga sila miyurul sin limpa' nila 
rahmat dain kaku' iban in sila halaum kasajahitraan ha kabilik-bilikan sin 
Surga'. 

Iban in pudji iban pagsukur tuput pa Allah Tuhan sin katan A-lam. 


SULAT TUNGUD KAN FATIMA HA HUNAH-HUNAH SIN SHI'AH 


In kitab ini dain ha Allahu Ta'ala tudju kan Muhammad Nabi niya iban 
sahaya niya iban daak niya iban taming niya iban dalil niya timurun in 
jibriel kaniya dain ha Tuhan sin katan A-lam, laggua O Muhammad in 
kangan-nganan ku iban pagsukur kaw sin manga ni'mat ku iban ayaw kaw 
magmungkil sin manga karayawan nihmat ku, sabunnal tuud Aku in Allah 
way tuhan mapatut pagtag-ipunan malaingkan Aku mamudda-i ha manga 
tau naggugulal makusug (takabbur) iban tumatabang ha manga na-aanyaya, 

Sabunnal tuud aku in Allah way mapatut pagta-ipunan malaingkan Aku, 
na' hisiyi-siyu in magmuhut dugaing dain sin kalabbiyan ku atawa muga' 
ha dugaing dain sin kaadilan ku, siksaun ku siya sin siksa' wala' pa 
kyananaman sin hangkatau. Na' tuput Aku in pagtag-ipunan mu iban tuput 
Aku in pagtawakkalan mu, sabunnal tuud way Aku nagpara Nabi najukup 
in adlaw niya buwat malaingkan piyapanjarihan ku siya tau kapangandulan 
(kiyapagwasiyatan), sabunnnal tuud miyulliya ta kaw dain ha manga 
kanabihan iban miyulliya ku in kiyapagwasiyatan mu dain ha manga 

- Amu ini in "Surah Al-wilaya" amuin huna'-huna' sin Shi'ah inig dain halaum Qur'an, 
siyalin dain ha kitab Faslul Khitab sin mattan kiyapindahan iban kiyakulangan in Qur'an, 
hasupaya kakitaan sin mamamassa panahawi ha Allahu Ta'ala amuin jiyanjian Niya 
parihalaun in Qur'an dain ha unu-unu parakala' (biya' sin kulangan siya, pindahan, 
dagdagan.). 

kaibanan. iban miyulliya ta kaw sin duwa anak mu iban sin duwa apu' mu 
hi Hasan iban hi Husayn. Nah jiyari ku hi Hasan putti sin ilmu' ku puas sin 
ama' niya, iban jiyari ku hi Husayn pangandulan uugsuan sin wahi ku iban 
miyulliya ku siya sin shahada (nasabil) iban dihil ku kaniya in 
kasanyangan ha waktu niya nawapat. Nah in siya labi apdal dain ha manga 
nagkasahid iban sataas-taas darajat. Jiyari ku in himumungan Ku 
sampurna' kaniya iban in dalil Ku salaggu' laggu' kaniya. Sabab sin 
pangkat niya in Aku tumungbas iban sumiksa', in ha unahan nila hi Ali 
panghu' sin manga bar-ibadat iban pangari-ngari sin manga kaawliyaan ku 
nakauna, iban in anak niya dagbus sin apu' niya hi Mahmud Muhammad 
Al-Baqir ilmu' ku iban kusug sin hikmat ku, hi liddup da in nagduruwa 
ruwa kan Ja'afar, in tumuku kaniya biya' niya ra tiyuku hi Baginda Ali, 
Mattan bunnal in himumungan dain kaku' tantu tuud mulliyahun ku in 
huhulaan hi Ja'afar iban tantu tuud pakugun ku siya sin taud sin 
miyamagad kaniya iban sin manga panaiban niya iban sin manga pangagad 
niya, puas niya piyaluhay kan Musa in pitna, Sabab in lubid sin pardaakan 
ku di' magkabugtu' iban in dalil ku way nakatapuk iban in kakasi ku 
painumun sila sin iinuman sampurna', hisiyu-siyu in magkufur hangkatau 
dain kanila nah kiyufur niya in ni'mat ku, iban hisiyu-siyu in mamindahi 
sin ayat sin kitab ku na' nanghimuting siya kaku', kasiksaan ha manga 
nanghihimuting, nagkukupur pagpuas sin masa hi Musa iypun ku iban 
kakasi ku iban sarayaw-rayaw napi' ku para kan Ali tindug ku iban 

bawgbug ku iban dain (. ) pagkanabi iban tukasun ku siya sin 

pagnakura' sabab sin ini patayun siya sin shaitan matakabbur hikakubur 
siya ha Madina amuin biyangun sin iypun salih haraig sin sangi'-ngi' 
piyapanjari ku, tattap na in hukuman ku sabunnal tuud daakun ku siya 
papaagarun kan Muhammad anak niya iban nakura' niya puas niya iban 
tagwaris sin ilmu' niya, na' in siya hugut sin ilmu' ku iban bubutangan sin 
rahasiya' ku iban dalil ha pyapanjari ku hisiyu siyu in iypun mamaratsaya 
kaniya Surga' in huhulaan niya iban pasapaatun ku siya kapituwan tau 
amuin wajib na kanila in Narka' dain ha manga ahli niya, iban hipadawhat 
ku kaniya in kasanyangan ha kahinapusan sin kabuhi' niya ha karna' sin 
anak niya hi Ali kakasi ku iban tabang ku, iban saksi' ha piyapanjari ku 
iban pangandulan ku sin wahi ku, anugharaan ku siya anak manawag- 
tawag pa dan (Agama) ku iban tataw-an sin ilmu ku hi Hasan, hipajukup 

- kabtangan bukun matampal hangkan dih hikasulat. 

no 

ku in parkala' duun ha anak niya (.) rahmat ha katan piyapanjari duun 

kaniya in kasampuma' hi Musa iban panday-pandikal hi Eisa iban sabar hi 
Ayyub, na' mahina' in manga kakasi ha waktu niya magkalawling-gang in 
manga O nila biya' sin paglawling-gang sin manga O sin Turkeys iban sin 
Daylam, na' in sila mabunu' iban sunugun in kaawnan nila halaum buga' 
iban hanggaw, mamulahan in Dunya sin dugu' nila iban sumaplag in siksa' 
iban kahiluhalaan ha manga kababaihan nila, sila na yadtu in kakasi 
sabunnal, sabab nila hitulak ku in pitna iban sabab nila hiig ku in 
kalinuglinugan iban hitulak ku in kasigpitan, na' salawat iban salam dain ha 
Tuhan nila iban sila na yadtu in kiyahihidayatan. 

Laung hi Abdul Rahman ibn Salim, laung hi Abu Basir: Bang kaw way 
nakarungug ha kabuhi' mu malaingkan amura in bissara ini, mamarahi na 
ini kaymu, na' umiri taw-an yan puas sadja dain ha Ahli niya.^^ 


* ** ♦ 4 

JA&J jSj ^^\ f l&dil Aj 

DUWA'A HA DUWA BARHALA' SIN QURAISH 
IN MAKSUD NILA SIN DUWA'A SUKNA' INI DUWA'A 

- In pamaratsaya sin Rafidah in Lauh Fatima (sulat tungud kan Fatima) nanaug in Jibriel 
kan Fatima - kiyaridaan siya sin Allahu Ta'ala - puas kawapat sin Rasulullah | (Sallallahd 
fAlayhi wa Salla^ , in Ali ibn Abi Talib kiyaridaan siya sin Allahu Ta'ala in kaawnan 
niya timatapuk ha taykud dingding ha waktu nanaug in Jibriel kan Fatima iban in kaawnan 
hi Ali siyulat niya in himumungan sin Jibriel kan Fatima (in yan nasabbut hi Alkulaini ha 
kitab niya Al-kafi (1/185-186) na' in ini puting salaggu' laggu' iban bissara hinang-hinang 
sabab sabunnal tuud puas sin Rasulullah (Sallallahu 'Alayhi wa Sallam) bugtu' na in wahi, 
sah in sulat puting yaun biya' da darajat sin Qur'an mahamulliya kanila. 

- Ha kitab Alkafi kan Alkalini (1/527) ha kitab Al-wafi kan Al-fayd Alkashani (2/72) 
iban ha kitab Ikma-luddin kan Ibn Babawayhi Al-qummi pg. 301-304, iban ha kitab I'laam 
Al-wara kan Abi Ali Al-Tabrasi pg. 152. 














Daing ha manga Aqeed&lsin Shi'ah ====== 

= = = = = = = = = = = = = = = = = = Ajuulill 


KAN ABUBAKAR IB AN KAN UMAR 
(KIYARIDAAN SILA DUWA SIN ALLAHU TA'ALA) 


Bismillahir Rahmanir Raheem, Ya Allah tukbalan in salawat kan 
Muhammad iban ha Ahli niya, Ya Allah la'nata in duwa barhala' sin 
quraish iban duwa tagut niya iban sin putingan niya amuin simulang sin 
pardaakan mu, iban nagmungkil sin wahi (piyaturun mu), iban nagmungkil 
karuwa sin manga ni'mat mu iban simulang karuwa ha Rasul mu, iban 
namindahi karuwa sin Agama mu, iban namindahi karuwa sin kitab mu, 
iban kimakasi karuwa ha kuntara mu, iban nagmungkil sin ni'mat mu iban 
namu'pu-e sin manga hukuman mu, iban nama'tali karuwa sin manga 
piyardu' mu iban nagmungkil karuwa sin manga tanda' mu, iban 
nanguntara karuwa ha manga kakasi mu iban timatabang karuwa ha manga 
kuntara mu iban nanglubuhi karuwa sin hula' mu, iban naghinang 
kaharubiruhan karuwa ha manga iypun mu. 

Ya Allah la'nata sila karuwa iban sin miyamagad kanila duwa iban 
kimakasi, limalasa kanila duwa, kama' bunnal tuud liyarak nila karuwa in 
bay sin Nabi, liyubu nila karuwa in lawang niya iban liyaknit nila karuwa 
in atup niya, iban biyaliskat nila karuwa in atup niya iban sin lantay niya, 
iban tiyangsu' nila karuwa in ahli niya, iban iyubus nila karuwa piyatay in 
timutuku kaniya iban sin manga bata'-bata' niya, iban siyha' nila karuwa in 
mimbar niya dain ha piyagwasiyatan niya iban tagwaris sin ilmu' niya, iban 
nagmungkil karuwa sin pagnakura' niya, iban nagsakutu karuwa pa Tuhan 
nila, na' landu' na in laggu' sin dusa nila karuwa iban pakakkala sila karuwa 
ha Narka' Saqar pag-nganan, unu in panghati mu sin Narka' Saqar, 
pupurun/ angpurun niya in katan halaum niya iban way paguyan nila. 

Ya Allah la'nata sila katan biya' sin taud sin hinang nila mangi' amuin 
nahinang nila, in kasabunnalan tiyapuk nila, in mu'min biyuga' nila, in 
munapik liyasa nila, in wali (bar-ibadat) piyuhinga' nila, in bardusa 
hiyulmat nila, in nangahagari biyulaw nila, in kafir tiyabangan nila, in 
Imam (nakura') diyusdus nila, in pardu' pindahan nila, in karayawan 
miyungkil nila, in kangian tiyayma' nila, in dugu' iyasag nila, in karayawan 
pindahan nila, in kakufulan liyaggu' nila, in puting piyalingkat nila, in 
wans iyagaw nila, in daraugan alta' ha pagbunuan piyagtabanan nila, in 

haram kiyaun nila, in kabatilan piyatindug nila, in panganyaya piyasaplag 
nila, in kamunapik iban katitipuhan tiyatapuk nila, in janji' wala' nila 
tiyunay, in amanat hiyayanat nila, in parjanjian biyaluba/siyulang nila, in 
halal hiyaram nila, in haram hiyalal nila, in tiyan piyagtirak-tirak nila, in 
bata'-bata' piyakpak nila, in gusuk piyagtumu-tumu nila, in katarrangan 
piyagpurat-purat nila, in tibuuk kiyanat nila, in taga kawasa hina' nila' nila, 
in nahihina' liyaggu' nila, in kasabunnalan piya'gangan nila, in imam 
kiyuntara nila. 

Ya Allah la'nata sila katan biya' sin land sin tiyap-tiyap ayat pindahan nila, 
iban in pardu' binin nila, in sunnat pindahan nila, in manga hukuman sara' 
biyugtu'/iypusan/liyarak nila, in kasulat-sulatan gisi' nila, in wasiyat 
giyantian nila, in manga parakala' liyawa' nila, in parjanjian biyugtu' nila, 
..in manga sipat tiyapuk nila. 

Ya Allah la'nata sila katan ha nakatapuk iban ha nakatampal sin la'nat 
sataud-taud salama-lama way tubtuban niya, kanila lapay in manga 
miyamagad kanila iban sin timatabang kanila iban makasi kanila iban 
simasangdul kanila, iban sin manga Muslimin agad kanila iban sin 
mangayu' duwa-a kanila, iban sin manga miyamagad sin himumungan nila 
iban sin kimakahagad sin manga hukuman nila. 

(ampa kaw mamung maka-upat balikan): Ya Allah siksaa sila sin siksa' 
amuin imaangut tabang in tau Api Narka Jahannam..tayma-a ya Tuhan ku 
Tuhan sin katan A-lam.. 

(Mahuli ampa mu hipamung maka-upat balikan): Ya Allah la'nata sila 
katan, Ya Allah salawat kan Muhammad iban ha ahli niya anughara-i aku 
Ridziki' halal palayu-a dain kaku' in haram iban palayua aku ha kamiskin, 
O Tuhan ku sabunnal tuud naanyaya ku in baran ku iban mag ikrar lilla' 
aku sin manga dusa ku, na' yari aku ha hadarat mu karida-e in baran ku, 
kapatut mu aku taksilun, di' kuna pag-balik balikan, bang aku magbalik pa 
na' ampuna aku magbalik, sabab sin kalabbiyan mu, karayawan mu 
patimaapun kaw Ya kaw baing ulungun. 

^ aII -vt| 

KATAMMATAN 


Mahuli; taymanghud ku Muslim, bihayaun kalu tumaayun nakaw kaku' ha 
hisiyu-siyu in mag-agama sin agama ini di' sila mabista dain ha manga 
muslimin misan pa nag-ngan sin Agama Islam, manjari unu in wajib 
kaymu ya kaw taymanghud ku Muslim ha tungud sin Rafidah, labi awla na 
in sila naghuhula' ha antara sin manga Muslimin iban imuusul madtu 
kanila? 

In wajib kaymu amuna in umanib kanila iban ayaw kaw duma 
magsumadja kanila, iban humalli', (salta' magpaamanib ha manga muslim 
dain) ha Aqeedah pamaratsaya nila mangi' amuin timitindug ha panguntara 
iban astul ha tiyap-tiyap nanununggal/nananawheed, namamaratsaya pa 
Allahu Ta'ala iban nag-aagama mattan ha Agama Islam iban nag-naNabi 
iban nagra-Rasul kan Muhammad (Sallallahu 'Alayhi wa Sallam). 

Laung hi Sheikhul Islam Ibn Taymiyya kiya-ulungan siya sin Allah: ((Na' 
adapun in Rafidah di' siya duma magsumadja ha hangkatau malaingkan 
subay siya namamakay sin Nifak (lansuk ha guwa' bingit ha lawm), 
Subunnal tuud in Agama niya amuin yaun ha pangatayan niya Agama 
mangi' (batal) mangdahi kaniya pa magputing iban katitipuhan iban 
pangdupang ha manusiya' iban angan-angan mangi' kanila, di' siya sumuuk 
kanila bang way puhungun iban way kangian kagausan niya hinangun bang 
bukun hinangun niya kanila, in siya kabubungsihan misan pa in tau way 
panghati in siya Rafidah tumampal ha pamayhuan niya labi-awla na in 
Nifak iban ha himumungan niya/ ^ 

Sabunnal tuud in sila tiyatawu' nila in ngi' iban dugal nila katu', liya'nat sila 
sin Allahu Ta'ala iban piyalayu' sila dain ha rahmat niya, mayta' taykuran 
nila in kasabunnalan puas sin panghati nila, misan pa bihadtu kabakan ta 
pa ha kaibanan Ahlus Sunnah nagsusumadja iban sila, iban mangandul pa 
kanila. Na' in katantan yan sabab sin pagpasad iban panaykuri dain ha 
Agama sin Allahu Ta'ala iban sin humati sin manga kahukum-hukuman 
Niya amuin nangdaraaki ha Muslim mamawgbug sin Aqeeda pagkasi iban 
lasa ha tiyap-tiyap Muslim nananawheed pa Tuhan Rabbul A-lameen iban 
mamutawani lumayu' dain ha tiyap-tiyap kapil atawa mushrik. 

Dain ha damikkiyan yan kiyahatihan taniyu na bang unu in kawajiban 
katu' taniyu bilang manga Muslimeen, Na' awn baha' manayma-i? 

Pangayuun ta pa Allahu Ta'ala in papalanyutun niya in Agama niya 
(Agama Islam), iban angkatun niya in kalima niya, iban ha bang mayan 
hidus-dus Niya ra in Rafidah iban hisiyu-siyu na in miyamagad kanila, 
iban hinangun sila bihag-daraugan ha manga Muslimeen. 

Salawat iban salam ha panghu' natu' Rasulullah Muhammad (Sallallahu 
'Alayhi wa Sallam) iban ha manga ahli niya iban ha manga sahabat niya. 

Wassalamu Alaykum warahmatullahi wa barakatuhu 


Siyulat sin: 

Nagmumuhut muhut sin kaampunan sin Tuhan niya 

Abdullah ibn Muhammad 

lyampun siya sin Allahu Ta'ala iban sin duwa maas niya 
lapay na in katan Muslimeen 


Manga Kitab piyagkawaan sin pangadjian 

Nasihat namu' bassahun niyu in kakitab-kitaban ini 

hasupaya awn hikajawab niyu ha manga Rafidah 

IMPORTANT WEBSITE IN INTERNET 
Nasihat namu' in umukab kamu sin manga Website ini 

hasupaya niyu kajawaban in Rafidah (Ithna Ashariyyah ) 


1- www.dd-sunnah.net 

2- www.fnoor.com 

3- www.albrhan.com 

4- www.wvlsh.com 

5- www.khomainv.com 

6- http://dhrl2.com 

7- www.albainah.net 

8- www.ansar.org 

9- www.almanhai.com 

10- www.isl.org.uk 

11- www.almhdi.com 



















